text: Ամերիկայի Միացյալ Նահանգներ, հաճախ անվանվում է Միացյալ Նահանգներ կամ պարզապես Ամերիկա (), դաշնային սահմանադրական հանրապետություն Հյուսիսային Ամերիկայում, որը բաղկացած է որոշակի ինքնավարություն ունեցող 50 նահանգներից, որոնք իրականում կիսանկախ պետություններ են (ինչն արտահայտված է նրանց պաշտոնական անունների մեջ. օրինակ՝ Կալիֆոռնիան կոչվում է Կալիֆոռնիա Հանրապետություն եւ դա այժմ էլ գրված է նրա դրոշի վրա), եւ դաշնային նշանակության Կոլումբիա շրջանից։ Ամերիկայի Միացյալ Նահանգները հյուսիսում սահմանակցում է Կանադային, հարավում՝ Մեքսիկային, ինչպես նաեւ՝ ծովային սահման ունի Ռուսաստանի հետ։ Ամերիկյան երկու նահանգներ ցամաքային սահման չունեն երկրի հիմնական տարածքի հետ։ Դրանք են՝ Ալյասկան՝ Հյուսիսային Ամերիկայի հյուսիսարեւմտյան հատվածում, եւ Հավայան կղզիները՝ Խաղաղ օվկիանոսում Ամերիկայի Միացյալ Նահանգները ստեղծվել է բրիտանական տասներեք գաղութների միավորման հետեւանքով՝ 1776 թվականի հուլիսի 4-ին։ Այն կարելի է համարել Ամերիկայի ազգային-ազատագրական պայքարում տոնած հաղթանակի գլխավոր հետեւանքներից մեկը։ 1787 թվականին ընդունվեց ամերիկյան սահմանադրությունը, որն իր տեսակով առաջինն էր մարդկության պատմության մեջ։ Նույն տարում ԱՄՆ-ի առաջին նախագահ ընտրվեց ազատագրական շարժման ականավոր գործիչ Ջորջ Վաշինգտոնը։ 1865 թվականի դեկտեմբերի 18-ին Ամերիկայում վերացվեց ստրկությունը։ Առաջին համաշխարհային պատերազմի ավարտից հետո Ամերիկայի Միացյալ Նահանգները սկսեց անդամակցել Ազգերի լիգային եւ Միջազգային արդարադատության մշտական պալատին։ Երկրորդ համաշխարհային պատերազմի տարիներին հակահիտլերյան խմբավորմանն օժանդակելը բարձրացրեց ԱՄՆ-ի հեղինակությունը Եվրոպայում, իսկ ռազմական գործողությունների ավարտից հետո վերջինս դարձավ կապիտալիստական աշխարհի կորիզը։ 1945 թվականին ԱՄՆ-ն դարձավ առաջին միջուկային տերությունն աշխարհում։ Ամերիկայի Միացյալ Նահանգները ներկայումս զբաղեցնում է 9,826,675 կմ2 տարածք (4-րդն աշխարհում) եւ ունի 322 370 752 մարդ (ըստ 2015 թվականի նախահաշվարկի) բնակչություն (3-րդն աշխարհում)։ Լայնամասշտաբ ներգաղթի պատճառով այն աշխարհի ամենաբազմազգ պետություններից մեկն է։ Մայրաքաղաքը Վաշինգտոնն է, խոշորագույն քաղաքը՝ Նյու Յորքը։ Նյու Յորքից բացի, երկրի տարածքում կան 9 քաղաքներ եւս, որոնց բնակչությունը գերազանցում է մեկ միլիոնը։ Դրանք են Լոս Անջելեսը, Չիկագոն, Հյուստոնը, Ֆինիքսը, Ֆիլադելֆիան, Սան Անտոնիոն, Սան Դիեգոն, Դալասը եւ Սան Խոսեն։ Պետական լեզուն անգլերենն է, որն այստեղ տարածվել է գաղութային տարիներին։ Միացյալ Նահանգները ժամանակակից աշխարհի տնտեսական, քաղաքական եւ ռազմական ամենահզոր ուժն է։ Համախառն Ներքին Արդյունքի գրեթե 1/4 մասը ստեղծվում է ԱՄՆ-ում։ Արդյունաբերության եւ գյուղատնտեսության արտադրանքի ծավալով եւ արտահանմամբ, արտաքին առեւտրի շրջանառության ծավալով, կապիտալի արտահանմամբ, գիտատեխնիկական ներուժով եւ սպասարկման ոլորտի զարգացման մակարդակով աշխարհի առաջատար տերությունն է։ Ամերիկայի Միացյալ Նահանգների տնտեսությանը բնորոշ է արտադրության եւ կապիտալի համակենտրոնացման բարձր աստիճանը։ Աշխարհի բոլոր երկրներից առաջինը հետարդյունաբերական փուլ թեւակոխած այս երկրում ծառայություններ մատուցող ճյուղերի բաժինը համախառն ներքին արդյունքում կազմում է մոտ 80 %, իսկ արտադրական ոլորտին բաժին է ընկնում ընդամենը 20 %։ Ամերիկայի Միացյալ Նահանգները ներկայումս անդամակցում է ՄԱԿ-ի Անվտանգության Խորհրդին, Հյուսիսատլանտյան դաշինքին, Առեւտրի համաշխարհային կազմակերպությանը, Տնտեսական համագործակցության եւ զարգացման կազմակերպությանը եւ այլ միջազգային կազմակերպությունների։ Անվան ստուգաբանություն «Ամերիկա» անվան առաջին կիրառումը համարվում է 1507 թվականը, երբ այն հայտնվեց գերմանացի քարտեզագիր Մարտին Վալձեմյուլլերի աշխարհի քարտեզին։ Քարտեզի վրա անվանումը մեծատառերով էր եւ գրված էր ներկայիս Հարավային Ամերիկայի տարածքի վրա։ Քարտեզագիրն ընտրել էր անվանումը՝ ի պատիվ Ամերիգո Վեսպուչիին։ իտալացի ճանապարհորդն առաջինն էր, որ ենթադրեց՝ Վեստ Ինդիան Ասիայի արեւելյան սահմանը չէ, այլ նախկինում անհայտ տարածքի մաս։ 1538 թվականին ֆլամանդացի քարտեզագիր Գերհարդ Մերկատորն «Ամերիկա» անվանումն օգտագործեց ամբողջ Արեւմտյան կիսագունդն անվանելու համար։ «Ամերիկայի Միացյալ Նահանգներ» (անգլերեն՝ United States of America) բառակապակցությունը թվագրվում է 1776 թվականի հունվարի 2-ին, հեղինակը՝ Սթիվեն Մոյլենն էր, որը Ջորջ Վաշինգտոնի ռազմական օգնականն էր եւ մայրցամաքային զորքերի մուսթեր֊մաստեր գեներալը։ Դիմելով Ջոզեֆ Ռիդին՝ Մոյլանը ցանկանում էր ուղեկցել «Ամերիկայի Միացյալ նահանգների մեծածավալ եւ հզոր ուժերին» դեպի Իսպանիա՝ հեղափոխական պատերազմին աջակցելու համար։ «Ամերիկայի Միացյալ Նահանգներ» արտահայտության առաջին հայտնի տպագրությունը The Virginia Gazette պարբերականի անանուն հոդվածն է (Ուիլյամսբերգ, Վիրջինիա, ապրիլի 6, 1766)։ Ջոն Դիքինսոնի պատրաստած Համադաշնության հոդվածների երկրորդ սեւագիր տարբերակը, որն ավարտվեց 1776 թվականի հունիսի 17-ին, ճանաչում էր, որ «Համադաշնության անվանումը պետք է լինի «Ամերիկայի Միացյալ Նահանգներ»։ Հոդվածների վերջնական տարբերակի մեջ, որը 1777 թվականի վերջին ուղարկվել էր նահանգներ ստորագրման, ասվում էր, որ «Այս համադաշնության անվանումը պետք է լինի «Ամերիկայի Միացյալ Նահանգներ»» ("The Stile of this Confederacy shall be 'The United States of America): 1776 թվականի հունիսին Թոմաս Ջեֆերսոնն Անկախության հռչակագրի իր սեւագրի վերնագրում մեծատառերով գրել էր «ԱՄԵՐԻԿԱՅԻ ՄԻԱՑՅԱԼ ՆԱՀԱՆԳՆԵՐ»։ Այս նախնական տարբերակը տարածվեց միայն 1776 թվականի հունիսի 21֊ին, եւ պարզ չէ՝ այն գրվել է Դիքինսոնից առաջ, թե հետո։ «Միացյալ Նահանգներ» արտահայտությունը սկզբում հոգնակի էր համարվում։ Նկատի էր առնվում նահանգների համախումբ, օրինակ՝ «Միացյալ Նահանգները ... են»։ Եզակի ձեւը տարածվեց Ամերիկայի քաղաքացիական պատերազմից հետո։ Եզակի ձեւը ներկայումս ստանդարտ ձեւն է։ Միացյալ Նահանգների քաղաքացին ամերիկացին է։ «Ամերիկացի» տերմինը հազվադեպ է առնչվում այնպիսի թեմաների, որոնք կապված չեն Միացյալ Նահանգների հետ։ Պատմություն Բնիկ ժողովուրդներ եւ մինչկոլումբոսյան պատմություն Հյուսիսային Ամերիկայի առաջին բնակիչները Բերինգիայով ժամանել են Սիբիրից նվազագույնը 12000 տարի առաջ, թեեւ նոր աղբյուրները վկայում են նույնիսկ ավելի վաղ ժամանման մասին։ Քլովիս մշակույթն առաջացել է մ. թ. ա. 11 000 թվականին եւ համարվում է Հյուսիսային եւ Հարավային Ամերիկաներում ավելի ուշ առաջացած մշակույթների նախահայրը։ Սա հավանաբար դեպի Հյուսիսային Ամերիկա ներգաղթի երեք մեծ ալիքներից առաջինն էր, ավելի ուշ տեղի ունեցած ներգաղթների արդյունքում ժամանեցին ներկայիս աթաբասկների, ալեուտների եւ էսկիմոսների նախնիները։ Ժամանակի հետ Հյուսիսային Ամերիկայի տեղական մշակույթները դարձան ավելի բարդ եւ դրանցից որոշները, ինչպիսին էր մինչկոլումբոսյան Միսիսիպի մշակույթը հարավ-արեւելքում, ուներ առաջատար գյուղատնտեսություն, հարուստ ճարտարապետություն եւ բարդ հասարակություն։ Կահոկիա քաղաք-պետությունը համարվում է ներկայիս Միացյալ Նահանգների ամենամեծ, համալիր մինչկոլումբոսյան հնագիտական վայրը։ Միեւնույն ժամանակ Չորս անկյուն շրջանում զարգացավ անասազիների կամ պուեբլոյի նախնիների մշակույթը։ Մեծ Լճերի հարավային շրջանում գտնվող իրոկեզները բնակություն են հաստատել 12-15-րդ դարերում։ Ատլանտյան ափին բնակվող ամենահայտնի ցեղերից էին ալգոնկինները, որոնք բացի մի փոքր գյուղատնտեսությունից, զբաղվում էին նաեւ որսորդությամբ եւ թակարդով որսորդությամբ։ Դժվար է գնահատել Հյուսիսային Ամերիկայի տեղաբնակների քանակը, երբ սկսվել է եվրոպացիների հետ շփումը։ Սմիթսոնյան ինստիտուտից Դուգլաս Ուբելակերի կարծիքով Ատլանտյան օվկիանոսի հարավային նահանգներում բնակվել է 93 000 մարդ, իսկ Ծոցի նահանգներում՝ 473 000։ Շատ գիտնականներ սակայն այս թվերը շատ ցածր են համարում։ Ըստ մարդաբան Հենրի Դոբինսի՝ բնակչության թիվը շատ ավելին է եղել. մոտ 1,1 մլն մարդ է բնակվել Մեքսիկական ծոցի ափերին, 2,2 մլն՝ Ֆլորիդայի եւ Մասաչուսեթսի միջակայքում, 5,2 մլն՝ Միսիսիպիի հովտում եւ վտակների մոտ եւ 700 000 էլ՝ Ֆլորիդա թերակղզում։ Եվրոպական բնակավայրեր Նորվեգացիների կողմից Նոր Անգլիայի ափերի՝ ավելի վաղ շրջանում գաղութացման մասին պնդումները վիճարկելի եւ հակասական են։ Մայրցամաքային Միացյալ Նահանգներ եվրոպացիների առաջին փաստագրված մուտքն իսպանացի կոնկիստադորների ժամանումն է, օրինակ՝ Խուան Պոնսե դե Լեոնի գալը, որի առաջին ճանապարհորդությունը Ֆլորիդա եղել է 1513 թվականին։ Իտալացի ճանապարհորդ Ջիովաննի դա Վեռացցանոն, որին Ֆրանսիան էր ուղարկել Նոր աշխարհ 1525 թվականին, անսպասելի հանդիպեց ներկայիս Նյու Յորք ծովախորշի տեղաբնիկներին։ Նույնիսկ ավելի վաղ, Քրիստափոր Կոլումբոսն իր 1493 թվականի ճանապարհորդության ժամանակ ոտք է դրել Պուերտո Ռիկո, իսկ տասը տարի անց Սան Խուանը բնակեցվել է իսպանացիներով։ Իսպանացիներն իրենց առաջին բնակավայրերը հիմնեցին Ֆլորիդայում եւ Նյու Մեքսիկոյում, օրինակ՝ Սենթ Օգաստինում, որը հաճախ համարվում է երկրի ամենահին քաղաքը եւ Սանտա Ֆեում։ Ֆրանսիացիները բնակավայրեր հիմնեցին Միսիսիպի գետի երկայնքով եւ Մեքսիկական ծոցում՝ հատկապես Նոր Օռլեանում եւ Մոբիլում։ Հյուսիսային Ամերիկայի արեւելյան ափին անգլիացիների բնակեցումը սկսվեց 1607 թվականին Վիրջինիա գաղութի Ջեյմսթաուն բնակավայրից եւ 1620 թվականին Պլիմուտի հայր-պիլիգրիմների գաղութից։ Մայրցամաքի առաջին ընտրովի օրենսդրական ժողովը՝ Վիրջինիայի Բյուրգերների պալատը, ստեղծվել է 1619 թվականին։ 1636 թվականին Մասաչուսեթս ծովախորշի գաղութում հիմնադրվել է Հարվարդ քոլեջը, որը բարձրագույն կրթություն ապահովող առաջին հաստատությունն էր։ Մեյֆլաուերի համաձայնագիրը եւ Կոննեկտիկուտի հիմնարար կոնակարգերը ներկայացուցչական ինքնակառավարման եւ սահմանադրականության նախադեպեր ստեղծեցին ամերիկյան բոլոր գաղութների համար։ Մի շարք անգլիացի վերաբնակներ քրիստոնյա աղանդավորներ էին, որոնք հավատքի ազատություն էին փնտրում։ 1784 թվականին ռուսներն առաջին եվրոպացիներն էին, որոնք բնակավայր հիմնեցին Ալյասկայում՝ Երեք սրբերի ծովախորշում։ Ամերիկայի բնիկ ժողովրդի թիվը եվրոպացիների գալուց հետո կրճատվեց շարք պատճառներով՝ հիմնականում հիվանդությունների, օրինակ՝ բնական ծաղկի եւ կարմրուկի պատճառով կրճատվեց։ Գաղութացման առաջին օրերին մի շարք եվրոպացի վերաբնակներ տառապում էին սննդի պակասից, հիվանդություններից եւ տեղաբնակների հարձակումներից։ Վերջիններս նաեւ հաճախ էին մարտնչում հարեւան ցեղախմբերի եւ եվրոպացի վերաբնակների հետ։ Շատ դեպքերում, այդուհանդերձ, տեղաբնակներն ու վերաբնակները կախված էին միմյանցից։ Վերաբնակները զբաղվում էին սննդի եւ կենդանիների մորթու, իսկ տեղաբնակները՝ զենքի, գործիքների եւ եվրոպական ապրանքների առեւտրով։ Տեղաբնակները մի շարք վերաբնակների սովորեցրին եգիպտացորեն, լոբի եւ այլ մշակաբույսեր աճեցնել։ Եվրոպացի միսիոներները եւ այլք կարեւոր էին համարում տեղաբնակներին «քաղաքակրթելը» եւ պարտադրում էին հետեւել գյուղատնտեսություն վարելու եվրոպական մեթոդներին եւ կենսաձեւին։ Այդուհանդերձ, եվրոպացիների կողմից Հյուսիսային Ամերիկայի սուր գաղութացման հետեւանքով տեղաբնակները տեղահանվում էին եւ հաճախ՝ սպանվում հակամարտությունների ժամանակ։ Եվրոպացի վերաբնակները նաեւ սկսեցին աֆրիկացի ստրուկների վաճառքով զբաղվել գաղութային Ամերիկայում։ Ստրուկների՝ կյանքի ակնկալվող տեւողությունը Հյուսիսային Ամերիկայում ավելի երկար էր, քան Հարավայինում, որովհետեւ այստեղ ավելի քիչ հիվանդություններ կային, սնունդն ու վերաբերմունքն ավելի լավ էր, որը հանգեցնում էր ստրուկների թվի արագ աճին։ Գաղութային հասարակությունը բաժանված էր՝ ըստ ստրկության կրոնական եւ բարոյական կողմերի վերաբերյալ ունեցած հայացքների, իսկ գաղութներն այդ պրակտիկային կողմ եւ դեմ օրենքներ ընդունեցին։ Սակայն 18-րդ դարի վերջում 19-րդ դարի սկզբում պայմանագրային ստրուկներին սկսեցին փոխարինել աֆրիկացի ստրուկներով՝ հատկապես հարավային շրջաններում։ 1732 թվականին Բրիտանիայի կողմից Ջորջիա պրովինցիայի գաղութացմամբ՝ ստեղծվեցին տասներեք գաղութներ, որոնք հետագայում դարձան Ամերիկայի Միացյալ Նահանգները։ Բոլոր գաղութներն ունեին տեղական կառավարում, ընտրություններ, որոնց կարող էին մասնակցել ազատ տղամարդկանց մեծամասնությունը։ Չափազանց բարձր ծնունդների եւ մահերի ցածր ցուցանիշերի, ինչպես նաեւ անընդհատ նույն վայրում բնակվելու արդյունքում գաղութների բնակչությունը շատ արագ աճում էր՝ գերազանցելով տեղաբնակների թվին։ 1930 եւ 1740-ական թվականների Քրիստոնեական վերածննդի շարժումը, որը հայտնի է Մեծ արթնացում անվամբ, հետաքրքրություն առաջացրեց թե՛ կրոնի, թե՛ կրոնական ազատության շուրջ։ Յոթնամյա պատերազմի տարիներին (Միացյալ Նահանգներում հայտնի է որպես Ֆրանս-հնդկացիական պատերազմ) բրիտանական ուժերը ֆրանսիացիներից նվաճեցին Կանադան։ Քվեբեկ պրովինցիայի ստեղծմամբ Կանադայի ֆրանկոֆոն բնակչությունը մեկուսացված մնաց անգլախոս Նոր Շոտլանդիայից, Նյուֆաունդլենդից եւ Տասներեք գաղութներից։ Բացառելով բնիկ ամերիկացիներին՝ 13 բրիտանական գաղութները 1770 թվականին ունեին ավելի քան 2,1 մլն բնակչություն, որը կազմում էր Բրիտանիայի բնակչության մոտ 1/3-ը։ Չնայած շարունակական նոր ներգաղթի ալիքներին՝ 1770-ական թվականներին բնական աճի ցուցանիշն այնպիսին էր, որ ամերիկացիների միայն մի փոքր մասն էր ծնվել արտասահմանում։ Գաղութների՝ Բրիտանիայից հեռու գտնվելը թույլ տվեց, որ զարգանա ինքնակառավարումը, սակայն նրանց հաջողությունը միապետներին դրդեց պարբերաբար վերահաստատել միապետական իշխանությունը։ Անկախություն եւ տարածքների ընդլայնում Ամերիկյան հեղափոխության հետեւանքով Տասներեք գաղութներն առանձնացան Բրիտանական կայսրությունից։ Սա ժամանակակից պատմության մեջ ոչ եվրոպական երկրի կողմից մղած առաջին հաջողված պատերազմն էր Եվրոպական գերտերության դեմ հանուն անկախության։ 18-րդ դարում Ամերիկյան լուսավորության դարաշրջանի եւ լիբերալիզմի քաղաքական փիլիսոփայությունը լայն տարածված էր առաջնորդների շրջանում։ Ամերիկացիներն սկսեցին զարգացնել «հանրապետականության» գաղափարախոսությունը՝ հավաստիացնելով, որ իշխանությունը հիմնվում է կառավարվողների աջակցության վրա։ Նրանք պահանջում էին իրենց «իրավունքները որպես անգլիացիներ» եւ «ոչ մի հարկ առանց ներկայացուցիչ ունենալու»։ Բրիտանացիները պնդում էին, որ գաղութները կառավարվեն Խորհրդարանի միջոցով, որտեղ որեւէ ամերիկյան ընտրատարածքից ներկայացուցիչ չկար, եւ հակամարտությունը վերածվեց պատերազմի։ 1774 թվականին Առաջին կոնտինենտալ վեհաժողովը ստորագրեց «Կոնտինենտալ միավորում» փաստաթուղթը, որով գաղութները պարտավորվում էին բոյկոտել բրիտանական ապրանքները։ Հաջորդ տարի սկսվեց Անկախության պատերազմը, որի դրդապատճառները դրոշմատուրքի մասին օրենքն էր եւ Բոստոնյան թեյախմությունը, որոնց հիմքը բրիտանական կառավարության հետ գաղութների ունեցած տարաձայնություններն էին։ Երկրորդ կոնտինենտալ վեհաժողովում, որտեղ ներկայացված էին Միացյալ գաղութները, 1776 թվականի հուլիսի 4-ին միաձայն ընդունվեց Անկախության հռչակագիրը (ամեն տարի նշվում է որպես Անկախության օր)։ 1781 թվականին Կոնֆեդերացիայի եւ հարատեւ միության հոդվածներով ստեղծվեց ապակենտրոն կառավարություն, որը գործեց մինչեւ 1789 թվականը։ Ամերիկացիների համար պատերազմի սկզբում առանցքային շրջապտույտ դարձավ այն, որ Ջորջ Վաշինգտոնը գլխավորեց սառած Դելավեր գետն անցնելու առաքելությունը, որպեսզի 1775 թվականի Սուրբծննդյան գիշերը հանկարծակի հարձակվեն։ Իսկ Սարատոգայի մարտում ամերիկացի աշխարհազորականներին առաջին անգամ հաջողվեց հաղթել բրիտանական բանակին. Ֆրանսիան եւ Իսպանիան եւս միացել էին բրիտանացիների դեմ պատերազմին։ 1781 թվականին Յորքթաունի պաշարման ժամանակ երկրորդ բրիտանական բանակի հանձնվելուց հետո Բրիտանիան կնքեց խաղաղության պայմանագիր։ Միջազգայնորեն ճանաչվեց Ամերիկայի ինքնիշխանությունը, եւ նոր երկրին զգալի տարածք տրվեց Միսիսիպի գետի արեւելյան հատվածում, որի հյուսիսային հատվածում այժմ գտնվում է Կանադան, իսկ հարավում՝ Ֆլորիդան։ Քանի որ ակնհայտ էր դառնում, որ Կոնֆեդերացիան բավարար չէր նոր երկիրը կառավարելու համար, ազգայնականներն գլխավորում էին 1787 թվականի Ֆիլադելֆիայի ժողովը, որի ժամանակ Միացյալ Նահանգների համար գրվեց նոր Սահմանադրություն, որը վավերացվեց 1788 թվականի նահանգների համագումարներում եւ փոխարինեց հնին։ Ուժի մեջ մտնելով 1789 թվականին՝ Սահմանադրությամբ կառավարման ձեւը վերափոխեց ֆեդերացիայի, որտեղ կառավարումն իրականացվում էր երեք հավասար ճյուղերով (գործադիր, դատական եւ օրենսդիր)՝ ստեղծելով բարերար հակակշիռներ։ Ջորջ Վաշինգտոնը, որը հաղթանակի տարավ կոնտինենտալ բանակը, առաջին նախագահն էր, որն ընտրվեց նոր Սահմանադրությամբ։ 1791 թվականին ընդունվեց Իրավունքների մասին օրինագիծը, որն արգելում էր բնական իրավունքների սահմանափակումը Դաշնության կողմից եւ երաշխավորում մի շարք իրավունքների պաշտպանումը։ Այդուհանդերձ, Բրիտանիայի հետ լարվածությունը շարունակվեց, ինչը 1812 թվականին հանգեցրեց պատերազմի, որն ավարտվեց ոչ ոքի։ Թեեւ դաշնային իշխանությունն անօրինական որակեց ամերիկացիների մասնակցությունը 1807 թվականի Ատլանտյան ստրկավաճառությանը, 1820 թվականից հետո Խորը հարավում կտրուկ աճեց գերշահութաբեր բամբակի մշակումը, դրա հետ մեկտեղ նաեւ ստրուկների աշխատանքի օգտագործումը։ Երկրորդ մեծ զարթոնքի ժամանակ՝ հատկապես 1800-1840 թվականներին, միլիոնավոր մարդիկ իրենց դավանանքը փոխեցին ավետարանչական բողոքականություն։ Հյուսիսում ակտիվացան սոցիալական բարեփոխումներին ուղղված մի քանի շարժումներ, որոնցից էր աբոլիցիոնիզմը, իսկ հարավում՝ ստրուկների շրջանում, դավանափոխ եղան մեթոդիզմի եւ բապտիզմի հետեւորդները։ 18-րդ դարում Ամերիկայի նորաբնակները սկսեցին ընդլայնվել դեպի արեւմուտք։ 1803 թվականին Լուիզիանայի գնումով գրեթե կրկնապատկվեց երկրի տարածքը, 1819 թվականին Իսպանիան զիջեց Ֆլորիդան եւ Մեքսիկական ծոցի մեկ այլ տարածք, 1845 թվականին էքսպանսիայի ժամանակ բռնակցվեց Տեխասի Հանրապետությունը, իսկ 1846 թվականի Օրեգոնի պայմանագիրը Բրիտանիայի հետ հանգեցրեց Միացյալ Նահանգների կողմից ներկայիս Ամերիկայի հյուսիսարեւմտյան հատվածի վերահսկմանը։ Բացի այդ, 1830-ական թվականների Արցունքի արահետը ցույց տվեց հնդկացիներին բռնի վերաբնակեցնելու քաղաքականությունը։ Սա ավելի ընդլայնեց մեքենայական մշակման հողատարածքները՝ ավելացնելով միջազգային շուկայի համար արտադրանքը։ Սա 1810-1890 թվականներին Միսիսիպի գետի արեւմտյան հատվածում հանգեցրեց հնդկացիների հետ երկար պատերազմների, իսկ հետագայում՝ Մեքսիկայի հետ հակամարտությանը։ Այդ հակամարտություններից շատերն ավարտվեցին բնիկ ամերիկացիների տարածքների զիջմամբ եւ վերջիններիս «բանտարկմանը» հնդկացիական ռեզերվացիաներում։ Ամերիկա-մեքսիկական պատերազմում կրած պարտությունից հետո 1848 թվականին Մեքսիկան զիջեց Կալիֆոռնիայի եւ ներկայիս Ամերիկայի հարավարեւմտյան հատվածը, իսկ Ամերիկայի Միացյալ Նահանգներն ընդլայնվեց մայրցամաքի վրա։ 1848-1849 թվականներին Կալիֆոռնիական ոսկու տենդը խթանեց դեպի Խաղաղօվկիանոսյան ափ միգրացիան, ինչը հանգեցրեց ցեղասպանության Կալիֆոռնիայում եւ հավելյալ արեւմտյան նահանգների ստեղծմանը։ Տնտեսական զարգացումը խթանվում էր մեծ հողատարածքները՝ Միացյալ Նահանգների ամբողջ տարածքի գրեթե 10%-ը տրամադրելով եվրոպացի նորաբնակներին՝ որպես Հոմստեդ-ակտի մաս, ինչպես նաեւ հողատարածքներ տրամադրելով մասնավոր երկաթուղային ընկերությունների եւ քոլեջների։ Նախքան Քաղաքացիական պատերազմը այդ տարածքներում ստրկատիրության արգելումը կամ ընդլայնումը սրեց աբոլիցիոնիզմի շուրջ լարվածությունը եւ բանավեճերը։ Ամերիկայի քաղաքացիական պատերազմից հետո նոր անդրմայրցամաքային երկաթուղիները հեշտացրին նորաբնակների վերաբնակեցումը, ընդլայնվեց ներքին առեւտուրը եւ սրվեցին բնիկների հետ հակամարտությունները։ Քաղաքացիական պատերազմ եւ Վերակառուցման դարաշրջան Անհաշտ տարաձայնություններն աֆրիկացիների եւ աֆրոամերիկացիների ստրկացման վերաբերյալ արդյունքում հանգեցրին Ամերիկայի քաղաքացիական պատերազմին։ 1860 թվականին հանրապետական Աբրահամ Լինքոլնի ընտրությամբ տասնմեկ ստրկատիրական նահանգներում գումարված ժողովները հայտարարեցին այդ նահանգների առանձնանալու մասին, որոնք ստեղծեցին Ամերիկայի Համադաշնային Նահանգները, մինչդեռ դաշնային իշխանությունները («Միությունը») պնդում էին, որ նահանգների առանձնացումը ոչ սահմանադրական է եւ անօրինական։ 1861 թվականի ապրիլի 12-ին Համադաշնությունը ռազմական հակամարտություն հրահրեց՝ ռմբակոծելով Սամթերի ամրոցը, որը դաշնային կայազոր էր Հարավային Կարոլինայի Չարլսթոն քաղաքում։ Սա Քաղաքացիական պատերազմի կայծն էր, որը տեւեց չորս տարի (1861-1865) եւ դարձավ Ամերիկայի պատմության մեջ ամենաշատ մահ տված ռազմական հակամարտությունը։ Երկու կողմից զոհվեց գրեթե 620 000 զինվոր, ավելի քան 50 000 խաղաղ բնակչություն. գրեթե բոլորը՝ հարավում։ Պատերազմից հետո լրջորեն սկսվեց վերակառուցում։ Մինչդեռ նախագահ Լինքոլնը փորձում էր ամրացնել Միության եւ նախկին Համադաշնության միջեւ ընկերությունն ու անքինախնդրությունը, 1865 թվականի ապրիլի 14-ին նրա սպանությունը կրկին սեպ խրեց Հյուսիսի եւ Հարավի միջեւ։ Դաշնային կառավարության հանրապետականները նպատակ էին դրել վերահսկել Հարավի վերակառուցումը եւ պաշտպանել աֆրոամերիկացիների իրավունքները։ Սակայն դա շարունակվեց մինչեւ 1877 թվականի փոխզիջումը, երբ հանրապետականները համաձայնվեցին դադարեցնել պաշտպանել աֆրոամերիկացիների իրավունքները Հարավում, որպեսզի դեմոկրատները զիջեն 1876 թվականի նախագահական ընտրությունները։ Հարավի սպիտակամորթ դեմոկրատները, որոնք իրենց անվանում էին «ազատարարներ», Վերակառուցումից հետո իրենց վերահսկողության տակ վերցրին Հարավը։ 1890-1910 թվականներին «ազատարարները» սահմանեցին այսպես կոչված Ջիմ Քրոուի օրենքները, որոնցով ամբողջ տարածաշրջանում սեւամորթների մեծ մասը եւ աղքատացած որոշ սպիտակամորթներ զրկվում էին ընտրելու իրավունքից։ Սեւամորթներն ամբողջ երկրով մեկ՝ հատկապես Հարավում, բախվում էին ռասայական սեգրեգացիայի, երբեմն ենթարկվում էին նաեւ ինքնադատաստանի։ Ներգաղթ, տարածքների ընդարձակում եւ ինդուստրացում Հյուսիսում ուրբանիզացիան եւ Հարավային ու Արեւելյան Եվրոպայից ներգաղթյալների աննախադեպ հոսքը երկրի ինդուստրացման համար աշխատուժի ավելցուկ ստեղծեցին եւ վերափոխեցին երկրի մշակույթը։ Ազգային ենթակառուցվածքները՝ ներառյալ հեռագրությունը եւ անդրմայրցամաքային երկաթուղիները, խթանեցին տնտեսական աճը, ավելի մեծ ծավալներով բնակեցումը եւ Ամերիկյան հին արեւմուտքի զարգացումը։ Հետագայում էլեկտրականության եւ հեռախոսի հայտնագործումը եւս ազդեց հաղորդակցության եւ քաղաքային կյանքի վրա։ Մայրցամաքի ընդարձակումը տեղի ունեցավ նաեւ 1867 թվականին Ռուսաստանից Ալյասկայի գնման հաշվին։ 1893 թվականին ամերիկամետ տարրերը Հավայիում տապալեցին Հավայյան միապետությունը եւ ձեւավորվեց Հավայյան Հանրապետությունը, որը 1898 թվականին բռնակցվեց ԱՄՆ-ին։ Նույն թվականին Իսպանիան զիջեց Պուերտո Ռիկոն, Գուամը եւ Ֆիլիպինները, որին հաջորդեց իսպանա-ամերիկյան պատերազմը։ 1900 թվականին՝ Սամոայում երկրորդ քաղաքացիական պատերազմից հետո, Միացյալ Նահանգները գնեց Ամերիկյան Սամոան։ 1917 թվականին ԱՄՆ-ը Դանիայից գնեց Վիրջինյան կղզիները։ 19-րդ դարի վերջին, 20-րդ դարի սկզբին արագ տնտեսական աճը նպաստեց մի շարք խոստումնալից արդյունաբերողների ի հայտ գալուն։ Արդյունաբերության այնպիսի մագնատներ, ինչպիսիք էին Կոռնելիուս Վանդերբիլտը, Ջոն Դեւիսոն Ռոքֆելլերը եւ Էնդրյու Կարնեգին, գլխավորում էին երկաթուղու, նավթի եւ պողպատի արդյունաբերության ոլորտում երկրի առաջընթացը։ Բանկային գործը զբաղեցրեց տնտեսության զգալի մասը, որտեղ նշանակալի դեր ուներ Ջոն Մորգանը։ Ամերիկյան տնտեսությունը թռիչքաձեւ զարգացավ՝ դառնալով աշխարհի ամենախոշոր տնտեսությունը։ Այս կտրուկ փոփոխություններն ուղեկցվում էին աճող անհավասարությամբ եւ սոցիալական խռովություններով, որոնք նպաստեցին, որ պոպուլիստական, սոցիալիստական եւ անարխիստական շարժումների կողքին զարգանա կազմակերպված աշխատանքը։ Այս ժամանակաշրջանն ավարտվեց Առաջադիմական դարաշրջանի գալստով, որը նշանակալի բարեփոխումներ բերեց՝ ներառյալ կանանց ընտրական իրավունքը, ալկոհոլի արգելքը, սպառման ապրանքների անվտանգության եւ առողջապահական կարգավորումը, արհմիությունների առաջացումը եւ աշխատանքային պայմանների նկատմամբ ուշադրությունն ու մրցակցության ապահովման համար ավելի մեծ հակամենաշնորհային միջոցառումների ձեռնարկումը։ Առաջին համաշխարհային պատերազմ, Մեծ ճգնաժամ եւ Երկրորդ համաշխարհային պատերազմ 1914 թվականին, երբ սկսվեց Առաջին համաշխարհային պատերազմը, Միացյալ Նահանգները չեզոք մնաց մինչեւ 1917 թվականին դաշնակիցների հետ պատերազմին միանալը, ինչն օգնեց նժարը թեքել հօգուտ Կենտրոնական ուժերի։ 1919 թվականին նախագահ Վուդրո Վիլսոնը Փարիզի խաղաղության վեհաժողովին իր վրա վերցրեց դիվանագիտական առաջնորդի դերը եւ քարոզում էր, որպեսզի ԱՄՆ-ը միանա Ազգերի լիգային։ Այդուհանդերձ, Սենատը չհաստատեց դա եւ չվավերացրեց Վերսալյան պայմանագիրը, որով հիմնադրվել էր Ազգերի լիգան։ Մոտավորապես նույն թվականին միլիոնավոր աֆրոամերիկացիներ հարավի գյուղական բնակավայրերից սկսեցին զանգվածաբար գաղթել հյուսիսի քաղաքային կենտրոններ. սա շարունակվեց մինչեւ 1970 թվականը։ 1920 թվականին կանանց իրավունքների համար շարժումը հասավ նրան, որ Սահմանադրության մեջ փոփոխություն արվեց, որով կանանց ընտրելու իրավունք տրվեց։ 1920-1930-ական թվականները նշանավորվեցին զանգվածային հաղորդակցության ոլորտում ռադիոյի եւ հեռուստատեսության հայտնագործմամբ։ «Բուռն քսանականների» բարգավաճումը 1929 թվականին ավարտվեց բորսայի սնանկացմամբ եւ Մեծ ճգնաժամի սկսվելով։ Էմփայր Սթեյթ Բիլդինգն աշխարհի ամենաբարձր երկնաքերն էր, երբ բացվեց 1931 թվականին՝ ճգնաժամի տարիներին։ Միեւնույն ժամանակ Միացյալ Նահանգների կոնգրեսն «Աստղազարդ դրոշն» ընդունեց որպես երկրի ազգային օրհներգ։ 1932 թվականին նախագահ ընտրվելուց հետո Ֆրանկլին Ռուզվելտը «նոր ուղղությամբ» շարժվեց։ 1930-ական թվականների կեսի «Փոշու կաթսան» աղքատության հասցրեց մի շարք ագարակների եւ սկիզբ դրեց դեպի Արեւմուտք գաղթի նոր ալիքի։ Երկրորդ համաշխարհային պատերազմի սկզբում լինելով չեզոք՝ Միացյալ Նահանգներն արդեն 1941 թվականի մարտին սկսեց զինամթերք մատակարարել Դաշնակցային ուժերին։ 1941 թվականի դեկտեմբերի 7-ին Ճապոնական կայսրությունն անսպասելիորեն հարձակվեց Փերլ Հարբորի վրա՝ Միացյալ Նահանգներին դրդելով միանալ Դաշնակցային ուժերին՝ ընդդեմ Առանցքի ուժերին, իսկ հաջորդ տարի ներկալելով մոտ 120 000 ճապոնացու եւ ճապոնական ծագմամբ ամերիկացիների։ Միացյալ Նահանգները վարում էին «Նախ Եվրոպան» պաշտպանողական քաղաքականություն՝ թողնելով, որ ամերիկյան գաղութ Ֆիլիպինները միայնակ պայքարի Ճապոնիայի ներխուժման դեմ մինչեւ ԱՄՆ-ի գլխավորությամբ սկսվեց Ֆիլիպինների գործողությունը։ Պատերազմի ժամանակ Միացյալ Նահանգներն այն «Չորս գերտերություններից» մեկն էր, որը Բրիտանիայի, Խորհրդային Միության եւ Չինաստանի հետ հանդիպել էր՝ պլանավորելու հետպատերազմյան աշխարհը։ Միացյալ Նահանգները համեմատաբար անվնաս դուրս եկավ պատերազմից՝ նույնիսկ ավելի մեծ տնտեսական եւ ռազմական ազդեցությամբ։ Միացյալ Նահանգներն առաջատար դեր խաղաց Բրետտոն Վուդսի եւ Ղրիմի համաժողովներում, որտեղ համաձայնագրեր ստորագրվեցին նոր միջազգային ֆինանսական ինստիտուտների եւ Եվրոպայի հետպատերազմյան վերակազմավորման վերաբերյալ։ Երբ Եվրոպայում հաղթեցին Դաշնակցային ուժերը, 1945 թվականին Սան Ֆրանցիսկոյում կայացավ միջազգային վեհաժողով, որտեղ ընդունվեց Միացյալ ազգերի կազմակերպության կանոնադրությունը, որը սկսեց գործել պատերազմից հետո։ Այնուհետեւ Միացյալ Նահանգները եւ Ճապոնիան սկսեցին կռվել միմյանց դեմ պատմության մեջ ամենամեծ ծովային մարտում՝ Լեյթե ծոցի մարտում։ Միացյալ Նահանգները ստեղծեց առաջին միջուկային զենքը եւ 1945 թվականի օգոստոսին կիրառեց Ճապոնիայի Հիրոսիմա եւ Նագասակի քաղաքների վրա։ Սեպտեմբերի 2-ին ճապոնացիները հանձնվեցին՝ վերջ դնելով Երկրորդ համաշխարհային պատերազմին։ Սառը պատերազմ եւ 20-րդ դարի վերջ Երկրորդ համաշխարհային պատերազմից հետո Միացյալ Նահանգները ֆինանսավորեց եւ իրականացրեց Մարշալի պլանը՝ արեւմտյան Եվրոպան վերակառուցելու նպատակով։ 1948-1952 թվականներին ֆինանսական հատկացումներն ընդհանուր առմամբ կազմեցին 13 մլրդ ԱՄՆ դոլար (2021 թվականին՝ 115 մլրդ ԱՄՆ դոլար)։ Միեւնույն ժամանակ Միացյալ Նահանգների եւ Խորհրդային Միության միջեւ աշխարհաքաղաքական լարվածությունը հանգեցրեց Սառը պատերազմի, որի հիմքում ընկած էր կապիտալիզմի եւ կոմունիզմի գաղափարական բաժանումը։ Երկու երկրները մեծապես ներգրավված էին Եվրոպայի ռազմական գործերում. մի կողմից ԱՄՆ-ը՝ ՆԱՏՕ-ի իր դաշնակիցներով, մյուս կողմից՝ Խորհրդային Միությունը՝ իր Վարշավյան դաշինքով։ Միացյալ Նահանգները հաճախ է դիմադրել Երրորդ աշխարհի շարժումներին, որոնց վերաբերվում էր որպես Խորհրդային Միության կողմից հովանավորվող շարժումների, երբեմն ուղիղ քայլեր ձեռնարկելով եւ ռեժիմ փոխելով ձախականների իշխանության դեմ։ 1950-1953 թվականներին ամերիկյան զորքը Կորեական պատերազմում կռվում էր կոմունիստական ուժերի դեմ, եւ Միացյալ Նահանգները մեծապես ներգրավվեց Վիետնամի պատերազմում (1955-1975)՝ 1965 թվականին արդեն պատերազմի մեջ մտցնելով մարտական ուժեր։ Տիեզերական թռիչքների հարցում գերակա հնարավորությունների հասնելու համար նրանց մրցակցությունը հանգեցրեց տիեզերական մրցավազքի, որն իր գագաթնակետին հասավ այն ժամանակ, երբ 1969 թվականին ԱՄՆ-ը դարձավ առաջին երկիրը, որը մարդ իջեցրեց Լուսնի վրա։ Մինչդեռ երկու երկրներն էլ պրոքսի պատերազմ էին վարում եւ միջուկային հզոր զենք ստեղծում, նրանք խուսափում էին ուղիղ ռազմական հակամարտության մեջ մտնել։ ԱՄՆ-ում նկատվում էր կայուն տնտեսական աճ, ուրբանիզացիա եւ Երկրորդ համաշխարհային պատերազմից հետո բնակչության եւ միջին դասի արագ աճ։ 1970-ական թվականներին կանանց ներգրավվումը՝ որպես աշխատուժ, հանգեցրեց նրան, որ արդեն 1985 թվականին 16 եւ բարձր տարիքի կանանց մեծ մասն աշխատանքի էր անցել, իսկ նահանգների միջեւ ավտոմայրուղիների կառուցումը տասնյակ տարիներով վերափոխեց երկրի տրանսպորտային ենթակառուցվածքը։ 1959 թվականին Միացյալ Նահանգներն ընդունեց Ալյասկան եւ Հավային՝ որպես իր 49-րդ եւ 50-րդ նահանգներ՝ այսպիսով պաշտոնապես ընդարձակվելով իր սահմաններից դուրս։ Աճող քաղաքացիական իրավունքների համար շարժումը ոչ բռնի միջոցներ էր կիրառում ռասիզմին դիմագրավելու համար. Մարտին Լյութեր Քինգ կրտսերը դարձավ շարժման խոստումնալից եւ անվանական առաջնորդը։ Նախագահ Լինդոն Ջոնսոնը մի շարք օրենսդրական նախաձեռնություններ սկսեց, որոնցով մի շարք քաղաքականություններ մշակվեցին աղքատության եւ ռասայական խտրականության դեմ պայքարի համար։ «Աղքատության դեմ պատերազմը» ընդլայնեց սոցիալական ապահովության իրավունքներն ու ծախսերը՝ հանգեցնելով Սննդի գնման արտոնյալ ծրագրի ստեղծմանը, խնամարկյալ երեխաներ ունեցող ընտանիքներին օգնելուն, «Medicare» եւ «Medicaid» ազգային բժշկական ապահովագրությունների ստեղծմանը։ Դատական որոշումների եւ օրենսդրության համագումարի վառ օրինակը 1968 թվականի Քաղաքացիական իրավունքների մասին օրենքն էր, որը էական բարելավումներ բերեց։ Միեւնույն ժամանակ աճում էր հակամշակութային շարժումը, որն ավելի էր բորբոքվում Վիետնամի պատերազմին ընդդիմանալով, սեւերի իշխանության շարժումով եւ սեռական հեղափոխությամբ։ Միացյալ Նահանգներում կանանց շարժումն ընդլայնեց կանանց իրավունքների շուրջ բանավեճերը եւ գենդերային հավասարությունը դարձրեց սոցիալական մեծ նպատակ։ 1969 թվականին Նյու Յորքում Սթոունվոլի խռովությունները սկիզբ դրեցին նույնասեռականների իրավունքների պաշտպանության շարժմանը։ 1970-ականներին եւ 1980-ականների սկզբում սկսվեց ստագֆլյացիա։ Միացյալ Նահանգները Յոմ Կիպուրի պատերազմում աջակցում էր Իսրայելին։ Ի պատասխան դրա՝ երկիրը ՕՊԵԿ երկրների կողմից ենթարկվեց տնտեսական սանկցիաների, որը 1973 թվականին հանգեցրեց նավթի ճգնաժամին։ Նախագահ Ռոնալդ Ռեյգանն ընտրվելուց հետո սանկցիաներին պատասխանեց ազատ շուկային ուղղված բարեփոխումներով եւ Խորհրդային Միության դեմ ավելի ագրեսիվ ռազմավարությամբ։ Ռեյգանի կառավարման տարիներին բնակչության դաշնային պարտքը եռապատկվեց՝ 738 մլրդ ԱՄՆ դոլարից դառնալով 2,1 տրիլիոն ԱՄՆ դոլար։ Սրա հետեւանքով Միացյալ Նահանգներն աշխարհի ամենամեծ միջազգային վարկատուից դարձավ աշխարհի ամենամեծ պարտապանը։ Ռեյգանի նախագահության տարիներին շեշտակի աճեց նաեւ ՀՆԱ-ն, իսկ ինֆլյացիան զգալիորեն կրճատվեց։ 1991 թվականին Խորհրդային Միության փլուզումով ավարտվեց Սառը պատերազմը եւ աշխարհում հաստատվեց միաբեւեռություն, որտեղ Միացյալ Նահանգներն անվիճարկելիորեն համարվում էր աշխարհի գերիշխող գերտերությունը։ Դոթքոմների բումի, կայուն դրամային քաղաքականության եւ սոցիալական ապահովության ծախսերի կրճատման շնորհիվ 1990-ական թվականները նշանավորվեցին Միացյալ Նահանգների պատմության մեջ ամենաերկար տնտեսական աճով։ Վախենալով, որ Իրաքի՝ Քուվեյթ ներխուժումով անկայունություն կլինի, 1991 թվականի օգոստոսին նախագահ Ջորջ Բուշը նախաձեռնեց եւ ղեկավարեց Իրաք-քուվեյթյան պատերազմը՝ վտարելով իրաքյան զորքին եւ վերականգնելով Քուվեյթի միապետությունը։ 1994 թվականից Միացյալ Նահանգները ստորագրեց Ազատ առեւտրի հյուսիսամերիկյան համաձայնագիրը, ինչի շնորհիվ Միացյալ Նահանգների, Կանադայի եւ Մեքսիկայի միջեւ աշխուժացավ առեւտուրը։ 21-րդ դար 2001 թվականի սեպտեմբերի 11-ին ալ-Կաիդայի ահաբեկիչները մարդատար ինքնաթիռներով մխրճվեցին Նյու Յորքի Համաշխարհային առեւտրի կենտրոնի եւ Վաշինգտոնի մոտ գտնվող Պենտագոնի մեջ, ինչի հետեւանքով զոհվեց գրեթե 3000 մարդ։ Ի պատասխան՝ նախագահ Ջորջ Բուշն ահաբեկչության դեմ պատերազմ հայտարարեց, որը ներառում էր նաեւ գրեթե քսան տարի տեւած պատերազմն Աֆղանստանում (2001-2021) եւ Իրաքում (2003-2011)։ Հասանելի բնակֆոնդ ունենալուն ուղղված պետական ռազմավարությունը, համատարած ձախողումները կորպորատիվ եւ կարգավորիչ կառավարման մեջ, ինչպես նաեւ Դաշնային պահուստային համակարգի սահմանած պատմական ցածր տոկոսադրույքները 2006 թվականին հանգեցրին բնակֆոնդի գների աննախադեպ աճին։ Սրա գագաթնակետը դարձավ 2007-2008 թվականների ֆինանսական ճգնաժամը եւ Մեծ ռեցեսիան, որը Մեծ ճգնաժամից հետո երկրում տեղի ունեցած ամենախոշոր տնտեսական անկումն էր նախքան 2020 թվականին սկսված անկումը, որը կապված էր COVID-19 համավարակի հետ։ 2008 թվականին՝ ֆինանսական ճգնաժամի ժամանակ, նախագահ ընտրվեց Բարաք Օբաման, որն աֆրոամերիկյան ծագում ունեցող առաջին նախագահն էր։ Նրա կառավարման երկրորդ ժամկետի ավարտին բորսաները, տնային տնտեսությունների միջին եկամուտը եւ մաքուր ակտիվները, ինչպես նաեւ աշխատանք ունեցող մարդկանց թիվը ռեկորդային մակարդակի վրա էին, իսկ գործազրկությունը պատմական միջինից զգալիորեն ցածր էր։ Օրենսդրության մեջ նրա ձեռքբերումը Հասանելի առողջապահության օրենքն էր, որը հայտնի է «Obamacare» անվամբ։ Վերջինս 1965 թվականից՝ «Medicare»-ից հետո, ԱՄՆ-ի առողջապահական համակարգի ամենանշանակալի կարգավորիչ բարեփոխումն էր եւ ծառայություններն ավելի լայն շրջանակներին հասցնելը։ Արդյունքում բժշկական ապահովագրություն չունեցող բնակչության թվաքանակը կիսով չափ նվազեց, իսկ նոր ապահովագրված ամերիկացիների թիվը կազմեց 20-24 միլիոն։ Օբամայի կառավարման երկրորդ ժամկետը լրանալուց հետո 2016 թվականին ԱՄՆ-ի 45-րդ նախագահ ընտրվեց հանրապետական Դոնալդ Թրամփը։ Վերջինիս ընտրությունը համարվում է Ամերիկայի պատմության մեջ ամենամեծ քաղաքական ձախողումը։ Թրամփի իշխանության ժամանակ սկսվեց COVID-19 համավարակի առաջին ալիքը։ 2020-ական թվականների սկզբում երկրում շատացան տարաձայնությունները, տարբեր սոցիալական խնդիրները բանավեճերի եւ ցույցերի առիթ դարձան։ 2020 թվականին Ջորջ Ֆլոյդի սպանությունը քաղաքներում հանգեցրեց զանգվածային անկարգությունների եւ ոստիկանության դաժանության վերաբերյալ համազգային բանավեճերի։ Զանգվածային սպանության դեպքերի շատանալը սրեց հանրային լարվածությունը։ 2021 թվականի հունվարի 6-ին հեռացող նախագահ Թրամփի աջակիցները գրոհեցին ԱՄՆ Կապիտոլիում՝ փորձելով խանգարել Ընտրողների կոլեգիայի՝ ձայների հաշվման աշխատանքը, որի արդյունքում 46-րդ նախագահ էր դառնալու դեմոկրատ Ջո Բայդենը։ 2022 թվականին Գերագույն դատարանը որոշեց, որ հղիության արհեստական ընդհատման համար սահմանադրական իրավունք չկա, ինչը ցույցերի մեկ այլ ալիքի պատճառ դարձավ ամբողջ երկրում, գրավեց նաեւ միջազգային հանրության ուշադրությունը։ Չնայած այս տարաձայնություններին՝ երկիրը միասնական մնաց Ռուսաստանի դեմ այն բանից հետո, երբ 2022 թվականին Վլադիմիր Պուտինի ղեկավարությամբ Ռուսաստանը ներխուժեց Ուկրաինա։ Մի շարք քաղաքական գործիչներ եւ անհատներ աջակցում էին Ուկրաինա զենքի մատակարարումը, իսկ ամերիկյան խոշոր ընկերություններ ընդհանրապես դուրս եկան ռուսական ու բելառուսական շուկաներից։ Աշխարհագրություն եւ կլիմա ԱՄՆ֊ի տարածքը կազմում է մոտ 9,841,955 կմ2, որից 7,663,940.6 կմ2֊ը կազմում են ոչ սահմանակցված հողերը։ Ալյասկան, որը ԱՄՆ֊ի սահմանակցված նահանգներից անջատված է Կանադայով ամենամեծ նահանգն է՝ 1,717,856.2 կմ2 մակերեսով։ Հավայան կղզիները, որոնք գտնվում են Խաղաղ օվկիանոսի կենտրոնական հատվածում՝ Հյուսիսային Ամերիկայի հարավ֊արեւմուտքում, ունեն 28,311 կմ2 մակերես։ Պուերտո Ռիկոն, Ամերիկյան Սամոան, Գուամը, Հյուսիսային Մարիանյան կղզիները եւ Ամերիկյան Վիրջինյան կղզիները միասին զբաղեցնում են 23,789 կմ2 տարածք։ Տարածքի մեծությամբ Միացյալ Նահանգները երրորդն են՝ Ռուսաստանից եւ Չինաստանից հետո։ Ամերիկայի Միացյալ Նահանգները աշխարհի 3-րդ կամ 4-րդ ամենամեծ պետությունն է ցամաքային եւ ջրային տարածքների ընդհանուր մակերեսով՝ Ռուսաստանից եւ Կանադայից հետո, Չինաստանից առաջ կամ հետո։ Ոչ միանշանակ դասակարգման պատճառը Չինաստանի եւ Հնդկաստանի վիճելի տարածքներն են, որոնք եթե հաշվարկվում են Չինաստանի մաս՝ Միացյալ Նահանգները չորրորդն են դառնում։ Բացի այդ, սա կապված է նաեւ նրա հետ, թե ինչպես է հաշվարկվում ԱՄՆ֊ի տարածքը։ Բրիտանիկա հանրագիտարանի համաձայն, օրինակ, ԱՄՆ֊ի տարածքը կազմում է 9,525,067 կմ2 քանի որ հաշվի չեն առնվում պետության ափամերձ եւ տարածքային ջրերը։ Համաշխարհային փաստերի գրքի (The World Factbook) համաձայն՝ ԱՄՆ֊ի տարածքը 9,833,517 կմ2 է, քանի որ այս տարածքները հաշվի են առնվում։ Ատլանտյան ծովափի ափամերձ հարթությունը մեծացնում է տերեւաթափ անտառների եւ Պիդմոնտ սարահարթի զբաղեցրած տարածությունը։ Ապալաչյան լեռները արեւելյան ծովափը բաժանում են Մեծ լճերից եւ Միջին Արեւմուտքի կանաչ տարածքներից։ Միսիսիպի֊Միսուրի գետը՝ աշխարհի չորրորդ ամենաերկար գետը, հոսում է հիմնականում երկրի սրտով՝ հյուսիսից հարավ։ Մեծ Հարթավայրերի հարթ եւ բերքատու պրերիաները ձգվում են արեւմուտքում՝ հարավ֊արեւելքում սահմանազատվելով Ներքին Բարձրավանդակով։ Ժայռոտ լեռները գտնվում են Մեծ Հարթավայրերի արեւմտյան սահմանում եւ ձգվում են երկրի հյուսիսից հարավ՝ Կոլորադոյում հասնելով 4,300 մ բարձրության։ Ավելի արեւմուտք գտնվում է ժայռոտ Մեծ Ավազանը եւ անատապատներ, որոնցից են Չիուաուա եւ Մոխավե անապատները։ Սիեռա Նեւադա եւ Կասկադային լեռնաշղթաները ձգվում են Խաղաղ օվկիանոսի ափի երկայնքով՝ երկուսն էլ հասնելով 4,300 մ բարձրության։ Մայրցամաքային ԱՄՆ֊ի ամենաբարձր եւ ցածր կետերը Կալիֆոռնիա նահանգում են, իրարից ընդամենը 135 կմ հեռավորության վրա։ Ալյասկայի Դենալի գագաթը, ունենալով 6,190.5 մ բարձրություն, համարվում է ԱՄՆ֊ի եւ ամբողջ Հյուսիսային Ամերիկայի ամենաբարձր գագաթը։ Ալյասկայի Ալեքսանդրի կղզեխմբում եւ Ալեուտյան կղզիներում շատ են ակտիվ հրաբուխները, Հավայան կղզիները կազմված են հրաբխային կղզիներից։ Յելոուսթոն ազգային պարկի տակ գտնվող գերհրաբուխը մայրցամաքի ամենամեծ հրաբխային զանգվածն է։ ԱՄՆ֊ն աշխարհի ամենաշատ էկոշրջաններ ունեցող պետությունն է։ Միացյալ Նահանգները իր չափով եւ աշխարհագրական բազմազանությամբ ունի ամենաշատ կլիմայի տեսակները։ 100-րդ միջօրեականից արեւելք կլիման փոփոխվում է հյուսիսում խոնավ մայրցամաքայինից մինչեւ հարավում խոնավ մերձարեւադարձային։ 100-րդ միջօրեականի արեւմուտքի Մեծ Հարթավայրերում կլիման կիսաչորային է։ Արեւմտյան լեռների մեծամասնության կլիման ալպյան է։ Կլիման չորային է Մեծ Ավազանում, հարավ֊արեւմուտքի անապատնում, միջերկրածովյան՝ Կալիֆոռնիայի ափամերձ շրջաններում, օվկիանոսային՝ Օրեգոնի, Վաշինգտոնի ափամերձ հատվածում եւ հարավային Ալյասկայում։ Ալյասկայի մեծամասնության կլիման մերձարկտիկական է կամ բեւեռային։ Հավայան կղզիներում եւ Ֆլորիդայի հարավային հատվածում կլիման արեւադարձային է, ինչպես նաեւ արեւադարձային է Կարիբյան եւ խաղաղօվկիանոսյան տարածքների բնակեցված շրջանների կլիման։ Էքստրեմալ եղանակը հազվադեպ չի հանդիպում. Մեքսիկական ծոցի սահմանամերձ նահանգներում շատ են լինում արեւադարձային ցիկլոններ. աշխարհի տորնադոների մեծամասնությունը տեղի է ունենում հենց ԱՄՆ֊ում։ Բնություն ԱՄՆ-ի էկոլոգիան մեգաբազմազան է՝ Ալյասկայում եւ մայրցամաքային նահանգներում տարածված են շուրջ 17.000 տեսակի անոթային բույսեր, Հավայան կղզիներում հանդիպում է ծաղկավոր բույսերի շուրջ 1,800 տեսակ, որոնցից շատ քչերն են հանդիպում մայր հողում։ ԱՄՆ֊ում կան 428 կաթնասունների, 784 թռչունների, 311 սողունների եւ 295 երկկենցաղների տեսակներ։ Նկարագրվել են շուրջ 91,000 միջատների տեսակներ։ Սպիտակագլուխ ծովարծիվը պետության խորհրդանիշն է, ինչպես նաեւ ազգային թռչունն ու կենդանին։ Միացյալ Նահանգներում կա 59 ազգային պարկ, հարյուրավոր նահանգների կողմից սահմանված պարկեր, անտառներ եւ վայրի բնության պահպանման տարածքներ։ Այս ամենը միասին՝ կառավարությանն է պատկանում է պետության տարածքի շուրջ 28%-ը։ Այս տարածքի մեծամասնությունը հատուկ պահպանվում է, մնացածը օգտագործվում նավթի եւ գազի, ապարների արտահանման, փայտամթերքի մթերման կամ անասնապահության համար։ Տարածքի 0,86%֊ը օգտագործվում է ռազմական նպատակներով։ 1970 թվականից սկսած պետությունն սկսել է զբաղվել շրջակա միջավայրի խնդիրներով։ Շրջակա միջավայրին առնչվող վեճերը ներառում են նավթի եւ միջուկային էներգիայի օգտագործումը, վայրի բնության, պահպանության տնտեսական ծախսերը, ջրի եւ օդի աղտոտվածությունը, փայտի մթերումը եւ անապատացումը, ինչպես նաեւ գլոբալ տաքացումը։ Այս ամենում ներառված են շատ դաշնային եւ նահանգային գործակալություններ։ Սրանցից ամենանշանավորը Շրջակա միջավայրի պաշտպանության գործակալությունն է (անգլ.՝ Environmental Protection Agency (EPA), որը ստեղծվել է նախագահի հրամանով՝ 1970 թվականին։ Վայրի բնության պահպանության ակտով 1964 թվականից սկսած ղեկավարվում են հանրային տարածքները։ 1973 թվականին ընդունված Վտանգված տեսակների պահպանության ակտը նպատակ ունի պաշտպանել վտանգված եւ անհետացող տեսակները եւ տեսակների արեալը. ակտը գործի է դնում Միացյալ Նահանգների ձկների եւ վայրի բնության ծառայությունը։ Պետական համակարգ Ընդհանուր բնութագիր Ամերիկայի Միացյալ Նահանգները «Մեծ յոթնյակ»-ի երկրներից է եւ աշխարհում քաղաքական ու տնտեսական դերակատարում ունեցող երկիր։ Տարածքի մեծությամբ (9,8 միլիոն քկմ) ահբ աշխարհի երրորդ պետությունն է (Ռուսաստանից եւ Կանադայից հետո), բնակչության թվով (325 միլիոն մարդ)՝ երրորդը (Չինաստանից եւ Հնդկաստանից հետո)։ ԱՄՆ-ը գաղութատեր պետություն է։ Նրա տիրապետության տակ գտնվում են Պուերտո Ռիկոն եւ Վիրգինյան կղզիները՝ Կարիբյան ծովում, Արեւելյան Սաոման, Գուամը եւ մի շարք այլ փոքր կղզիներ Խաղաղ օվկիանոսում։ Այդ քաղաքներում տեղաբաշխված են ռազմածովային եւ ռազմաօդային հենակետեր։ Պետական կարգ Ըստ պետական կարգի՝ ԱՄՆ-ը դաշնային նախագահական հանրապետություն է՝ բաղկացած 50 նահանգներից եւ Կոլումբիա դաշնային օկրուգից, որտեղ մայրաքաղաք Վաշինգտոնն է։ ԱՄՆ-ի նահանգներն ունեն լայն ինքնավարություն, յուրաքանչյուրն ունի իր սահմանադրությունը, օրենսդիր եւ գործադիր մարմինները։ Նախագահ Ամերիկայի Միացյալ Նահանգները համարվում է նախագահական հանրապետություն։ Նախագահը պետության ղեկավարն է։ Նա նաեւ ղեկավարում է կառավարության եւ կատարում վարչապետի գործառույթներ։ ԱՄՆ-ում նախագահն ընտրվում է չորս տարի ժամկետով եւ իրավունք ունի վերընտրվել միայն մեկ անգամ։ Նախագահը օժտված է շատ լայն լիազորություններով՝ նա զինված ուժերի գլխավոր հրամանատարն է, ղեկավարում է կառավարական մարմինները, նշանակում բարձրաստիճան պետական գործիչներին։ ԱՄՆ պատմության մեջ նախագահել է 46 նախագահ։ Խորհրդարան ԱՄՆ խորհրդարանը երկպալատ է։ Վերին պալատը Կոնգրեսն է, իսկ Ստորին պալատը Ներկայացուցիչների պալատը։ Կոնգրեսն ու Ներկայացուցիչների պալատը բաղկացած են համապատասխանաբար 100 եւ 435 անդամներից։ Տնտեսություն ԱՄՆ-ը ժամանակակից աշխարհի տնտեսական, քաղաքական աշխարհի եւ ռազմական ամենահզոր ուժն է։ Համախառն Ներքին Արդյունքի գրեթե 1/4 մասը ստեղծվում է ԱՄՆ-ում։ Արդյունաբերության եւ գյուղատնտեսության արտադրանքի ծավալով եւ արտահանմամբ, Արտաքին առեւտրի շրջանառության ծավալով, կապիտալի արտահանմամբ, գիտատեխնիկական ներուժով եւ սպասարկման ոլորտի զարգացման մակարդակով աշխարհի առաջատար տերությունն է։ ԱՄՆ-ի տնտեսությանը բնորոշ է արտադրության եւ կապիտալի համակենտրոնացման բարձր աստիճանը։ Աշխարհի բոլոր երկրներից առաջինը հետարդյունաբերական փուլը թեւակոխած այդ երկրում ծառայություններ մատուցող ճյուղերի բաժինը համախառն ներքին արդյունքում կազմում է մոտ 80 %, իսկ արտադրական ոլորտին բաժին է ընկնում ընդամենը 20 % (այդ թվում՝ գյուղատնտեսությանը 1 %, արդյունաբերությանը 19 %)։ ԱՄՆ-ը ծառայությունների խոշորագույն արտահանողն է ամբողջ աշխարհում։ Արդյունաբերություն ԱՄՆ-ի արդյունաբերությունը ներառում է գոյություն ունեցող բոլոր ճյուղերը, ենթաճյուղերը եւ արտադրության տեսակները։ Երկրի «դեմք»-ը աշխատանքի միջազգային աշխարհագրական բաժանման մեջ որոշում են էլեկտրաէներգետիկան, ավտոմոբիլաշինությունը, ավիահրթիռատիեզերական, նավթավերամշակման եւ նավթաքիմիական արտադրությունները։ Արագ են զարգանում ռադիոէլեկտրոնիկան, համակարգիչների արտադրութունը եւ կենսատեխնոլոգիան։ Մեքենաշինություն Ավտոմոբիլաշինությունն ԱՄՆ-ի արդյունաբերության ազգային ճյուղն է։ Աշխարհում առաջին անգամ այնտեղ է սկսվել ավտոմեքենաների զանգվածային թողարկումը։ ԱՄՆ-ի «ավտոմոբիլաշինության մայրաքաղաք»-ը Դետրոյտն է. «Ֆորդ», «Ջեներալ Մոտորս», «Կրայսլեր» ընկերությունների գրասենյակներով եւ ձեռնարկությւոններով։ «Բոինգ»-ը ինքնաթիռներ արտադրող ամենախոշոր ընկերությունն է աշխարհում։ Համակարգչային արտադրություն Համակարգչային տեխնիկայի արտադրության եւ ավիահրթիռատիեզերական արդյունաբերության նոր կենտրոնները ստեղծվել են Արեւմուտքում, հատկապես՝ Կալիֆոռնիա նահանգում։ Համակարգչային տեխնիկայի արտադրությամբ հանրահայտ են «Այ Բի Էմ» եւ «Մայքրոսոֆթ» ընկերությունները։ Տրանսպորտ ԱՄՆ-ն աշխարհում առաջինն է տրանսպորտային ուղիների երկարությամբ, բեռնաշրջանառության եւ ուղեւորարջանառության ծավալներով։ ԱՄՆ-ը մյուս երկրներից զգալիորեն առաջ է անցել ավտոմեքենաների ու ինքնաթիռների պարկով։ Համաշխարհային նշանակության տրանսպորտային հանգույցներ են Նյու Յորքը, Չիկագոն, Լոս Անջելեսը։ Էլեկտրաէներգետիկա Երկրում գործում է 1300 հէկ, եւ 109 աէկ։ ԱՄՆ-ում մեծ ուշադրություն է դարձվում ոչ ավանդական էլեկտրակայանների կառուցմանը։ Առավել մեծ դեր ունեն 7 տասնյակի հասնող երկրաջերմային էլեկտրակայանները։ Լոս Անջելեսի մոտ է գտնվում աշխարհում ամենահզոր «Գեյզերս» երկրաջերմային էլեկտրակայանը։ Լայն տարածում է ստացել արեւային եւ քամու էներգիայի օգտագործումը, իսկ Ֆանդի ծոցի ափին, որտեղ մակընթացային ալիքը հասնում է 18 մ բարձրության, գործում է մակընթացային էլգյուղատնտեսություն։ ԱՄՆ-ի գյուղատնտեսությանը բնորոշ են բազմաճյուղ կառուցվածքը, զարգացման բարձր մակարդակը եւ աշխատանքի բարձր արտադրողականությունը, տեխնիկական հագեցվածությունը, տարածաշրջանային մասնագիտացումը։ Մեծ Հարթավայրերում ձեւավորվել է «ցորենի գոտի»-ն, Կենտրոնական հարթավայրերում՝ «Եգիպտացորենի գոտի»-ն, հարավային նահանգներում «բամբակի գոտի»-ն, մերձլճային շրջային եւ հյուսիս-արեւելքում՝ «կաթնային գոտի»-ն։ Տիրապետող են խոշոր ագարակատերերը։ ԱՄՆ-ի գյուղատնտեսության կարեւոր առանձնահատկությունն այն է, որ համախառն արտադրանքի մեծ մասը (ավելի քան 70 %) տալիս է անասնապահությունը, որի առաջատար ճյուղը տավարաբուծությունն է։ ԱՄՆ-ի գյուղատնտեսությունը լիովին բավարարում է բնակչության պարենի պահանջմունքները, իսկ կարեւոր մի շարք արտադրանքների գծով աշխարհում գրավում է առաջին տեղը։ Տրանսպորտ կտրակայան։ Ժողովրդագրությու Բնակչություն Ըստ ԱՄՆ Բնակչության մարդահամարի բյուրոյի՝ 2020 թվականի ապրիլի 1-ի դրությամբ՝ երկրի բնակչությունը կազմել է 331 449 281 մարդ, որով Միացյալ Նահանգներն աշխարհում երրորդն է՝ Չինաստանից եւ Հնդկաստանից հետո։ Ըստ ԱՄՆ-ի բնակչության ժամացույցի 2021 թվականի հունվարի 28-ի տվյալների՝ յուրաքանչյուր 100 վայրկյանում ԱՄՆ-ի բնակչությունն ավելանում է մեկ մարդով կամ օրական կտրվածքով՝ 864 մարդով։ 2018 թվականին 15 եւ ավել տարիքի ամերիկացիների 52%-ը եղել է ամուսնացած, 6%-ը՝ այրի է, 10%-ը՝ ամուսնալուծված, իսկ 32%-ը՝ երբեք ամուսնացած չի եղել։ 2020 թվականին ԱՄՆ-ում ծնելիության ընդհանուր գործակիցը մեկ կնոջ հաշվարկով կազմել է 1,64 երեխա։ Երկիրն ունի աշխարհում ամենաբարձր ցուցանիշը մեկ ծնող ունեցող ընտանիքներում բնակվող երեխաների քանակով (23%)։ Միացյալ Նահանգներն ունի բազմազան բնակչություն. 37 ազգություններից յուրաքանչյուրն ունի ավելի քան մեկ միլիոն բնակչություն։ Եվրոպական ծագում ունեցող սպիտակամորթ ամերիկացիները մեծ ռասայական էթնիկ խումբ են Միացյալ Նահանգներում՝ կազմելով բնակչության 57,8%-ը։ Լատինոամերիկացիները երկրորդ ամենամեծ խումբն են եւ կազմում են երկրի բնակչության 18,7%-ը։ Աֆրոամերիկացիները երրորդ ամենամեծ խումբն են՝ երկրի՝ 12,1% բնակչությամբ, ասիական ծագման ամերիկացիները՝ չորրորդն են՝ 5,9%-ով, իսկ բնիկ ամերիկացիները՝ կազմում են երկրի բնակչության 1%-ը (3,7 մլն)։ 2020 թվականին բնակչության միջին տարիքը կազմել է 38,5 տարի։ 2018 թվականին Միացյալ Նահանգներում կար 90 մլն ներգաղթյալ, որոնց թվում էին նաեւ ԱՄՆ-ում ծնված նրանց երեխաները. երկուսը միասին կազմում են ընդհանուր բնակչության 28%-ը։ 2017 թվականին օտարերկրացիների 45%-ը (20,7 մլն) ԱՄՆ քաղաքացիություն ստանալու իրավունք, 27%-ը (12,3 մլն)՝ մշտական բնակության իրավունք, 6%-ը (2,2 մլն) ժամանակավոր կացության իրավունք են ստացել, իսկ 23%-ը (10,5 մլն) անօրինական ներգաղթյալներ էին։ Միացյալ Նահանգները տասնյակ տարիներ շարունակ առաջինն են աշխարհում փախստականներ ընդունելու առումով։ Լեզու Անգլերենը (մասնավորապես ամերիկյան անգլերենը) դե ֆակտո ԱՄՆ-ի ազգային լեզուն է։ Թեեւ դաշնային մակարդակով պաշտոնական լեզու չկա, մի քանի օրենք պահանջում է անգլերենի իմացություն, օրինակ՝ ԱՄՆ քաղաքացիություն ստանալը։ Նահանգների մեծ մասում անգլերենը պաշտոնական լեզու է համարվում։ Երեք նահանգներում եւ չորս ԱՄՆ տարածքներում բացի անգլերենից ընդունում են նաեւ տեղի կամ բնիկների լեզուները՝ ներառյալ Հավայիի (հավայերեն), Ալյասկայի (բնիկների 20 լեզու), Հարավային Դակոտայի (սիու լեզու), Ամերիկյան Սամոայի (սամոաերեն), Պուերտո Ռիկոյի (իսպաներեն), Գուամի (չամոռռո լեզու) եւ Հյուսիսային Մարիանայի կղզիների (կարոլիներեն եւ չամոռռո) լեզուները։ Պուերտո Ռիկոյում ավելի շատ խոսում են իսպաներեն, քան անգլերեն։ Ըստ Ամերիկյան համայնքների հարցման՝ 2010 թվականին 229 մլն մարդու (ԱՄՆ ընդհանուր՝ 308 մլն բնակչությունից) շփման լեզուն միայն անգլերենն էր։ Ավելի քան 37 մլն մարդու շփման լեզուն իսպաներենն է, որով այն լեզվակիրների քանակով երկրորդն է Միացյալ Նահանգներում։ Մյուս լեզուների թվում են չինարենը (2,8 մլն), տագալերենը (1,6 մլն), վիետնամերենը (1,4 մլն), ֆրանսերենը (1,3 մլն), կորեերենը (1,1 մլն) եւ գերմաներենը (1 մլն), որոնցով խոսում է մեկ միլիոնից ավել մարդ։ ԱՄՆ-ում մանկապարտեզից մինչեւ համալսարան ամենաշատ ուսումնասիրվող օտար լեզուներից են իսպաներենը (մոտ 7,2 մլն ուսանող), ֆրանսերենը (1,5 մլն), եւ գերմաներենը (500 000)։ Մյուս ուսուցանվող լեզուներից են լատիներենը, ճապոներենը, ամերիկյան ժեստերի լեզուն, իստալերենը եւ չինարենը։ Կրոն ԱՄՆ Սահմանադրության առաջին փոփոխությամբ երաշխավորվում է կրոնի ազատ դավանանքը եւ Կոնգրեսին արգելվում է այնպիսի օրենքներ ընդունել, որոնք կխախտեն այդ իրավունքը։ Միացյալ Նահանգներում ստեղծված ամենամեծ կրոններն են Հիսուս Քրիստոսի վերջին օրերի սրբերը (առավել հայտնի են «մորմոններ» անվամբ) եւ Եհովայի վկաները, իսկ մյուս տիպիկ կրոնները՝ կաթոլիկությունը եւ բողոքականությունը, ներթափանցել են այլ երկրներից։ 2010-ական թվականների վերջին 2020-ական թվականների սկզբին Փյու հետազոտական կենտրոնի կատարած ուսումնասիրությունները ցույց են տվել, որ ամերիկացիների 90%-ը հավատում է Աստծուն, ամերիկացիների 65%-ը համարում է, որ կրոնը կարեւոր կամ շատ կարեւոր դեր է խաղում իրենց կյանքում, 61%-ն աղոթում է ամեն շաբաթ կամ ավելի հաճախ, իսկ 43%-ը առնվազն ամեն ամիս այցելում է պատարագների. այս ցուցանիշները եզակի են զարգացած երկրների շրջանում։ Միացյալ Նահանգներում է բնակվում աշխարհի ամենաշատ քրիստոնյա բնակչությունը։ Բողոքականությունն ամենամեծ կրոնական ուղղությունն է, որը դավանում է ամերիկացիների գրեթե կեսը։ Բապտիստները բողոքականության ամենամեծ ճյուղն են՝ 15,4%, իսկ Հարավային բապտիստական միաբանությունն ամենամեծ առանձին բողոքական աղանդն է, որը դավանում է երկրի բնակչության 5,3%-ը։ Ըստ ուսումնասիրության՝ մնացած բողոքականները կա՛մ այլ աղանդների են հարում, կա՛մ որեւէ աղանդի մեջ չեն մտնում, կա՛մ էլ որեւէ ձեւով հիշատակված չեն հարցման մեջ։ Այսպես կոչված Աստվածաշնչի գոտում, որը տեղակայված է հիմնականում Միացյալ Նահանգների հարավային մասում, մշակութային առումով մեծ դեր է խաղում պահպանողական ավետարանչական բողոքականությունը։ Ի տարբերություն սրա՝ Նոր Անգլիայում եւ Միացյալ Նահանգների արեւմտյան մասում կրոնն ամենաքիչ նշանակությունն ունի։ 2014 թվականին անցկացված հարցման արդյունքներով Միացյալ Նահանգներում չափահասների 70,6%-ն իրենց համարել է քրիստոնյա, իսկ 5,9%-ը՝ ոչ քրիստոնեական կրոնի հետեւորդ՝ հուդայականություն (1,9%), իսլամ (1,1%), հինդուիզմ (0,7%), եւ բուդդայականություն (0,7%)։ Հարցումը ցույց տվեց նաեւ, որ ամերիկացիների 22,8%-ը իրեն համարում է ագնոստիկ, աթեիստ կամ ուղղակի որեւէ կրոն չի դավանում։ Պաշտամունքային կառույցներին անդամակցությունը 1999 թվականի 70%-ից նվազեց՝ 2020 թվականին դառնալով 47%։ Նվազման հիմնական պատճառը կապված էր ամերիկացիների՝ որեւէ կրոնական նախապատվություն չունենալու հետ։ Այդուհանդերձ, անդամակցությունը նվազեց նաեւ նրանց շրջանում, որոնք իրենց համարում էին որեւէ կրոնական խմբի մաս։ Ուրբանիզացիա Ամերիկացիների 82%-ը բնակվում է քաղաքային բնակավայրերում՝ ներառյալ արվարձանները, որոնց գրեթե կեսը բնակվում է 50 000-ից ավել բնակչություն ունեցող քաղաքներում։ 2008 թվականին 273 խոշորացված քաղաքներ ունեին ավելի քան 100 000 բնակիչ, ինը քաղաք ուներ ավելի քան մեկ միլիոն բնակիչ, իսկ չորս քաղաքի (Նյու Յորք, Լոս Անջելես, Չիկագո եւ Հյուստոն) բնակչությունը գերազանցում էր երկու միլիոնը։ Քաղաքային բնակչությունն արագ աճում է՝ մասնավորապես երկրի հարավային եւ արեւմտյան հատվածներում։ Առողջապահություն Ըստ ԱՄՆ-ի հիվանդությունների վերահսկողության եւ պրոֆիլակտիկայի կենտրոնի նախնական զեկույցի՝ ծնվելու պահին ԱՄՆ-ում Կյանքի միջին տեւողությունը 2021 թվականին 0,9 տարով նվազել է նախորդ տարվա ցուցանիշից՝ դառնալով 76,1 տարի (տղամարդկանց համար 73,2 տարի, իսկ կանանց համար՝ 79,1 տարի)։ Երկու տարվա անընդմեջ նվազման գլխավոր պատճառները COVID-19 համավարակն է, պատահարները, թմրանյութերից գերդոզավորումը, սրտի եւ լյարդի հիվանդությունները, ինքնասպանությունները։ Կյանքի միջին տեւողությունն ամենաբարձրն է ասիացիների եւ լատինոամերիկացիների շրջանում, իսկ ամենացածրը՝ սեւամորթների եւ Ալյասկայի բնիկ ժողովուրդների շրջանում։ 1998 թվականից ԱՄՆ-ում կյանքի ակնկալվող միջին տեւողությունը հետ էր մյուս՝ հարուստ արդյունաբերություն ունեցող երկրների ցուցանիշներից։ ԱՄՆ-ն նաեւ ինքնասպանությունների ամենաբարձր ցուցանիշն ունի բարձր եկամուտ ունեցող երկրների շրջանում։ Բացի այդ, ԱՄՆ չափահաս բնակչության գրեթե մեկ երրորդը ճարպակալում, եւս մեկ երրորդն էլ՝ հավելյալ քաշ ունի։ 2010 թվականին պսակային զարկերակային հիվանդության, թոքի քաղցկեղի, կաթվածի, թոքերի քրոնիկ օբստրուկտիվ հիվանդության, ինչպես նաեւ ճանապարհատրանսպորտային պատահարների պատճառով ամենաշատ մարդկային կորուստն է եղել ԱՄՆ-ում։ Մեջքի ստորին հատվածի ցավը, դեպրեսիան, ոսկրամկանային համակարգի խանգարումները, պարանոցի ցավը եւ տագնապն առաջացնում են երկար տարիներ արժեցող կարողությունների սահմանափակում։ Ամենավնասակար ռիսկային գործոններից են ոչ ճիշտ սննդակարգը, ծխախոտը, ճարպակալումը, գերճնշումը, գերշաքարարյունությունը, ֆիզիկական ակտիվության բացակայությունը եւ ալկոհոլի օգտագործումը։ Ալցհայմերի հիվանդությունը, հոգեմետ նյութերի օգտագործման հետ կապված խանգարումները, երիկամների հիվանդությունները, քաղցկեղը եւ վայր ընկնելու հետեւանքով առաջացած վնասվածքները կյանքի տարիների ամենամեծ թվով կորստի պատճառ են դառնում՝ ճշգրտված մեկ անձի տարիքի հաշվարկով (1990 թվականի տվյալներ)։ ԱՄՆ-ում դեռահասների շրջանում հղիության եւ դրա արհեստական ընդհատման դեպքերը զգալիորեն շատ են՝ հատկապես սեւամորթների եւ լատինոամերիկացիների շրջանում, քան Արեւմուտքի մյուս երկրների ժողովուրդների մոտ։ ԱՄՆ առողջապահական համակարգը գերազանցում է ցանկացած այլ երկրի առողջապահական համակարգին՝ ինչպես մեկ բնակչի վրա ծախսվող գումարի, այնպես էլ ՀՆԱ-ից ծախսվող տոկոսի առումով, բայց վատ ցուցանիշներ ունի՝ նմանատիպ այլ երկրների հետ համեմատած։ Այդուհանդերձ, ԱՄՆ-ն բժշկական նորարարություններով աշխարհի առաջատարն է։ Միացյալ Նահանգները միակ զարգացած երկիրն է, որ չունի համընդհանուր բժշկական ծառայությունների համակարգ, իսկ բնակչության զգալի մասը չունի բժշկական ապահովագրություն։ Պետության կողմից ֆինանսավորվող բժշկական ապահովագրությունները՝ աղքատների («Medicaid», գործարկվել է 1965 թվականին) եւ 65 եւ ավել տարեկան անձանց համար («Medicare», գործարկվել է 1966 թվականին), հասանելի է այն ամերիկացիներին, որոնք համապատասխանում են ծրագրի պահանջներին՝ եկամտի կամ տարիքային առումով։ 2010 թվականին նախկին նախագահ Օբաման ընդունեց Հիվանդների պաշտպանության եւ հասանելի առողջապահության մասին օրենքը, որով, ըստ ԱՄՆ հիվանդությունների վերահսկողության եւ պրոֆիլակտիկայի կենտրոնի, կիսով չափ նվազել է բժշկական ապահովագրություն չունեցող մարդկանց թիվը, իսկ բազմաթիվ հետազոտությունները ցույց են տվել, որ այս օրենքի արդյունքում նվազել է մահացությունը դրա շահառուների շրջանում։ Այդուհանդերձ, օրենքի թողած «ժառանգությունը» վիճելի է։ Կրթություն Հանրակրթությունն ԱՄՆ-ում գտնվում է պետության եւ տեղական կառավարման մարմինների վերահսկողության ներքո եւ կարգավորվում է ԱՄՆ կրթության բաժնի կողմից։ Նահանգների մեծամասնությունում երեխաները պետք է դպրոց հաճախեն հինգ կամ վեց տարեկանից (սկսելով մանկապարտեզից կամ առաջին դասարանից) մինչեւ 18 տարեկանը (սովորաբար ավագ դպրոցն ավարտվում է տասներկուերորդ դասարանով)։ Որոշ նահանգներում դպրոցն ավարտում են 16 կամ 17 տարեկանում։ 25 եւ բարձր տարիքի ամերիկացիների 84,6%-ն ավարտել է դպրոցը, 52,6%-ը քոլեջ է հաճախել, 27,2%-ն ունի բակալավրի աստիճան, իսկ 9,6%-ը՝ մագիստրոսի կամ այլ աստիճան։ Ընդհանուր գրագիտության աստիճանը գրեթե 99% է։ Միացյալ Նահանգներում կան բարձրագույն կրթության մի շարք մասնավոր եւ հանրային հաստատություններ։ Միացյալ Նահանգներում են գտնվում աշխարհի առաջատար պետական եւ մասնավոր համալսարանների մեծ մասը։ Կան նաեւ տեղական համայնքային քոլեջներ, որոնցում սովորաբար ընդունելությունը բաց է, կրթական ծրագիրը՝ կարճ, վարձն էլ ցածր։ ԱՄՆ-ը մեկ ուսանողի կրթության վրա ծախսում է ամենաշատ գումարը, քան աշխարհի որեւէ այլ երկիր։ 2016-2017 թվականների ուսումնական տարվա ընթացքում պետական տարրական եւ միջնակարգ դպրոցների աշակերտների կրթության վրա ծախսվել է 12,794 ԱՄՆ դոլար։ Ինչ վերաբերում է բարձրագույն կրթության համար ծախսերին, ապա ԱՄՆ-ն մեկ ուսանողի վրա ծախսում է ավելի շատ գումար, քան Տնտեսական համագործակցության եւ զարգացման կազմակերպության երկրները միջինում։ Չնայած ուսանողական վարկերը «ներելու» որոշ ծրագրերի առկայությանը՝ վերջին տասնամյակում 102%-ով աճել են ուսանողական վարկերը եւ 2022 թվականին գերազանցել 1,7 տրիլիոն ԱՄՆ դոլարը։ ԱՄՆ-ի նահանգներ եւ կոմսություններ Կոմսություններ կամ մարզեր ԱՄՆ–ի բոլոր հիսուն նահանգները բաժանվում են վարչական միավորների՝ մարզերի։ ԱՄՆ–ում նահանգները, ինչպես Անգլիայում եւ անգլո–սաքսոնական մյուս երկրներում, բաժանվում են մարզերի, որոնք ավանդաբար կոչվում են կոմսություններ՝ քաունթի, հոգնակին՝ քաունթիզ, իսկ շրջանները կոչվում են դիսթրիքթ, հոգնակին՝ դիսթրիքթս՝ district, districts։ ԱՄՆ–ի քառասունութ նահանգներում դրանք կոչվում են կոմսություններ, իսկ երկուսում՝ փերիշներ՝ Լուիզիանա նահանգում, եւ բորոուներ՝ Ալյասկա նահանգում։ 2018 թվականի դրությամբ, ԱՄՆ–ի բոլոր նահանգներում առկա էին 3.142 կոմսություններ, այսինքն՝ մարզեր, counties եւ կոմսությանը համարժեք վարչական միավորներ, այսինքն՝ county-equivalents. 50 նահանգներում, եւ Կոլումբիա դաշնային մայրաքաղաքային շրջանում՝ District of Columbia, որտեղ գտնվում է ԱՄՆ–ի մայրաքաղաք Վաշինգտոնը։ Բացի այդ, եթե հաշվի առնվեն նաեւ 100 կոմսությունները եւ դրանց համարժեքները՝ county equivalents այսպես կոչված ԱՄՆ օվկիանոսային հողային տիրույթներում՝ U.S. territories, ապա ԱՄՆ–ի բուն մայրցամաքային եւ կղզային բոլոր տարածքներում առկա է 3.242 կոմսություն՝ counties եւ կոմսությանը համարժեք վարչական միավոր՝ county-equivalents։ Նշանավոր անձինք ԱՄՆ-ը նշանավոր շատ մարդկանց հայրենիքն է. հայտնի են ականավոր քաղաքական գործիչներ Բենջամին Ֆրանկլինն ու Աբրահամ Լինքոլնը, գյուտարարներ Ռոբերտ Ֆուլտոնը կառուցել է առաջին շոգենավը, Պ. Կուպերը ստեղծել է շոգեքարշը, Ու. Հանթը՝ կարի մեքենան, Ս. Մորզեն՝ հեռագրական սարքը, Ալեքսանդր Բելլը՝ հեռախոսը, Թոմաս Էդիսոնը՝ շիկացման էլեկտրական լամպը եւ էլի մի շարք նշանավոր գյուտարարներ, Ու. Բարրոուզը՝ հաշվիչ մեքենան, Ռ. Օպենհայմերը՝ առաջին ատոմային ռումբը։ ԱՄՆ-ը համարվում է առանձին գիտությունների «հայրենիքը»։ Կիբեռնետիկայի «հայրը» Ն. Վիներն է, սաղմնաբանության հիմնադիրը՝ Ռ. Հարրիսոնը, երկրաքիմիայինը՝ Ֆ. Քլարկը, գենետիկայինը՝ Թ. Մորգանը։ Վիթխարի են ԱՄՆ-ի նվաճումներն աստղագիտության եւ տիեզերքի ուսումնասիրության բնագավառում. ղեկավարվելով ամերիկյան աստղագետ Փ. Լոուելի տեսական կանխագուշակումներով՝ Ք. Թումբոն 1930 թ-ին հայտնագործել է Պլուտոն մոլորակը, Գ. Դեյպերը՝ տիեզերական միգամածությունը, Ն. Արմսթրոնգը եւ Է. Օլդրինը առաջինն են վայրէջք կատարել Լուսնի վրա (1969 թ.)։ Գրողներ Մարկ Տվենը, Ջեկ Լոնդոնը, Թեոդոր Դրայզերը, Էդգար Ալլան Պոն, Ուիլյամ Ֆոլքները, Ֆրենսիս Սքոթ Ֆիցջերալդը, Օ. Հենրին, Ջերոմ Դեյվիդ Սելինջերը, Հերբերտ Ուելսը, հայազգի Վիլյամ Սարոյանը եւ շատ ուրիշներ հայտնի են ամբողջ աշխարհում։ Մշակույթ եւ հասարակություն Միացյալ Նահանգներն ամենատարբեր էթնիկ խմբերի, ավանդույթների եւ արժեքների հայրենիքն է եւ համաշխարհային մասշտաբով մշակութային մեծ ազդեցություն ունի։ Բացի բնիկ ամերիկացի, բնիկ հավայացի եւ Ալյասկայի բնիկ ժողովուրդներից, գրեթե բոլոր ամերիկացիները կամ նրանց նախնիները ներգաղթել են կամ որպես ստրուկ բերվել են նախորդ հինգ դարերի ընթացքում։ Ամերիկայի մշակույթը հիմնականում Արեւմտյան աշխարհի մշակույթն է, որը սկիզբ է առել եվրոպացի ներգաղթյալների ավանդույթներից, որոնք իրենց վրա կրել են այլ գործոնների ազդեցությունը, օրինակ՝ Աֆրիկայից բերված ստրուկների ազդեցությունը։ Վերջին շրջանում Ասիայից եւ հատկապես Լատինական Ամերիկայից ներգաղթն իր մասնաբաժինն է ավելացրել մշակութային «խառնուրդին», որը նկարագրվում է որպես համասեռ «հալման կաթսա» եւ տարասեռ աղցանաման, որտեղ ներգաղթյալներն իրենց ներդրումն են ունեցել եւ հաճախ միաձուլվել են ամերիկյան հիմնական մշակույթին։ Այդուհանդերձ, ռասայի եւ բարեկեցության առումով սոցիալական բարձր անհավասարություն կա։ Ամերիկացիներն ավանդաբար տարբերվում են իրենց աշխատանքային էթիկայով, մրցունակությամբ, անհատականությամբ, ինչպես նաեւ «ամերիկյան քաղաքացիական կրոնի» հավատքով, որը շեշտադրում է ազատությունը, հավասարությունը, մասնավոր սեփականությունը, ժողովրդավարությունը, օրենքի ուժը եւ սահմանափակ կառավարումը։ Համաշխարհային չափանիշներով ամերիկացիները չափազանց շատ են բարեգործություն անում. ըստ 2016 թվականին «Charities Aid Foundation»-ի իրականացրած հետազոտության՝ ամերիկացիները ՀՆԱ-ի 1,44%-ը նվիրաբերել են բարեգործության, որն ամենաբարձր ցուցանիշն է աշխարհում։ Ամերիկյան երազանքը կամ այն ընկալումը, որ ամերիկացիները սոցիալական բարձր շարժողունակություն ունեն, կարեւոր դեր է խաղում ներգաղթի համար։ Արդյոք այս ընկալումը ճիշտ է, վիճելի հարց է։ Թեեւ կարծիք կա, որ Միացյալ Նահանգներում դասերի բաժանում չկա, գիտնականներն էական տարբերություններ են նշում երկրի սոցիալական դասերի միջեւ, որոնք ազդում են սոցիալականացման, լեզվի եւ արժեքների վրա։ Ամերիկացիները մեծապես արժեւորում են սոցիալ-տնտեսական ձեռքբերումները, սակայն սովորական կամ միջին լինելը եւս դիտվում է որպես դրական հատկանիշ։ Գրականություն եւ կերպարվեստ 18-րդ դարում եւ 19-րդ դարի սկզբում ամերիկյան արվեստն ու գրականությունը հիմնականում ոգեշնչվում էին Եվրոպայից՝ ազդեցություն թողնելով Արեւմտյան մշակույթի մեջ։ Այնպիսի գրողներ, ինչպիսիք էին Վաշինգտոն Իրվինգը, Նաթանիել Հոթորնը, Էդգար Ալլան Պոն եւ Հենրի Դեյվիդ Թորոն, 19-րդ դարի կեսին ստեղծեցին յուրօրինակ գրականություն։ 19-րդ դարի երկրորդ կեսին մեծ կերպարներ էին Մարկ Տվենը եւ պոետ Ուոլթ Ուիթմենը, իսկ Էմիլի Դիքինսոնը, որն անհայտ է եղել իր կյանքի ընթացքում, համարվում է Ամերիկայի անվանի պոետներից մեկը։ Մեծ ամերիկյան վեպեր համարվող ստեղծագործություններից են Հերման Մելվիլի «Մոբի Դիքը» (1851), Տվենի «Հեքլբերի Ֆիննի արկածները» (1885), Ֆրենսիս Սքոթ Ֆիցջերալդի «Մեծն Գեթսբին» (1925) եւ Հարփըր Լիի «Ծաղրասարյակ սպանելը» (1960), որոնք արտացոլում են ամերիկյան ազգային փորձի եւ բնույթի հիմնարար առանձնահատկությունները։ ԱՄՆ տասներեք քաղաքացի Նոբելյան մրցանակ է ստացել գրականության բնագավառում։ Ուիլյամ Ֆոլքներին, Էռնեստ Հեմինգուեյին եւ Ջոն Ստայնբեքին 20-րդ դարի ամենաազդեցիկ գրողներից են համարվում։ Բիթ սերնդի, ինչպես նաեւ պոստմոդեռնիստական գրողները նոր գրական մոտեցումներ առաջ քաշեցին. դրանց թվում էին Ջոն Բարթը, Թոմաս Պինչոնը եւ Դոն Դելիլոն։ 19-րդ դարի կեսերին կերպարվեստում Հուդզոն գետի դպրոցը եվրոպական ռեալիզմի ավանդույթներով շարժում էր։ 1913 թվականին Նյու Յորքում կայացած Զինանոցի շոուն, որը եվրոպական մոդեռնիստական արվեստի ցուցահանդես էր, ցնցեց հանրությանը եւ վերափոխեց ամերիկյան արվեստը։ Ջորջիա Օ’Քիֆը, Մարսդեն Հարթլին եւ մյուսները փորձարկեցին նոր, անհատական ոճեր։ Միացյալ Նահանգներում մեծապես զարգացան այնպիսի խոշոր գեղարվեստական շարժումներ, ինչպիսիք էին Ջեքսոն Պոլլոքի եւ Վիլլեմ դե Կունինգի աբստրակտ էքսպրեսիոնիզմը եւ Էնդի Ուորհոլի ու Ռոյ Լիխտենշտայնի փոփ արտը։ Մոդեռնիզմի, այնուհետեւ պոստմոդեռնիզմի ալիքը հանրաճանաչություն բերեցին ամերիկյան այնպիսի ճարտարապետների, ինչպիսիք էին Ֆրենկ Լլոյդ Ռայթը, Ֆիլիպ Ջոնսոնը եւ Ֆրենկ Գերին։ Ամերիկացիները դեռ վաղ ժամանակներից են կարեւոր դեր խաղում ժամանակակից լուսանկարչության մեջ. անվանի լուսանկարիչներից են Ալֆրեդ Ստիգլիցը, Էդվարդ Սթայհենը, Էդվարդ Ուեսթոնը եւ Անսել Ադամսը։ Կինո եւ թատրոն Կալիֆոռնիա նահանգի Լոս Անջելես քաղաքի հյուսիսային Հոլիվուդ շրջանը կինոարտադրության առաջատարներից մեկն է համարվում։ Աշխարհում կինոֆիլմերի առաջին կոմերցիոն ցուցահանդեսը տեղի է ունեցել Նյու Յորքում 1894 թվականին։ 20-րդ դարի սկզբից ԱՄՆ կինոարդյունաբերությունը մեծապես հիմնված է եղել Հոլիվուդի եւ դրա շրջակայքի վրա, թեեւ 21-րդ դարում զգալի թվով ֆիլմեր այնտեղ չեն նկարահանվում, եւ կինոընկերությունները գլոբալիզացվում են։ Կինոարվեստի եւ գիտության ակադեմիան 1929 թվականից յուրաքանչյուր տարի կազմակերպում է ակադեմիական մրցանակաբաշխություն, որը հայտնի է «Օսկար» անվամբ, իսկ 1944 թվականի հունվարից ամեն տարի անց է կացվում Ոսկե գլոբուս մրցանակաբաշխությունը։ Համր կինոյի ժամանակաշրջանի ամերիկացի կինոարտադրող Դեյվիդ Ուորկ Գրիֆիթը կենտրոնական դեր է խաղացել կինոյի զարգացման գործում, իսկ պրոդյուսեր, ձեռնարկատեր Ուոլտ Դիսնեյն առաջատար էր թե՛ մուլտիպլիկացիոն ֆիլմերի, թե՛ ֆիլմերի մերչանդայզինգի ոլորտում։ Այնպիսի ռեժիսորներ, ինչպիսիք էին Ջոն Ֆորդը, վերասահմանեցին ամերիկյան հին արեւմուտքի կերպարը, իսկ մյուս ռեժիսորները, օրինակ՝ Ջոն Հյուսթոնը, ընդլայնեց կինոյի հնարավորություններն իրական միջավայրում նկարահանումներ անելու շնորհիվ։ Կինոարտադրության համար սկսվեցին ոսկե տարիներ, որը սովորաբար անվանում են «Հոլիվուդի ոսկե դարաշրջան»՝ հնչուն կինոյի ժամանակաշրջանից մինչեւ 1960-ականների սկիզբ, երբ հայտնի դարձան այնպիսի դերասաններ, ինչպիսիք էին Ջոն Ուեյնը եւ Մերիլին Մոնրոն։ 1970-ականներին «Նոր Հոլիվուդին» կամ «Հոլիվուդի վերածննդին» հատուկ էր իրական իրադարձությունների հիման վրա սուր ֆիլմերի արտադրությունը, որն իր վրա կրում էր հետպատերազմական շրջանի իրական դեպքերի հիման վրա նկարահանված ֆրանսիական եւ իտալական կինոյի ազդեցությունը։ Միացյալ Նահանգներում թատրոնը ծնվել է հին եվրոպական ավանդույթներից եւ մեծապես կրել բրիտանական թատրոնի ազդեցությունը։ Ամերիկյան թատրոնի կենտրոնական հանգույցը Մանհեթենն է՝ իր Բրոդվեյի, Օֆֆ-Բրոդվեյի եւ Օֆֆ-Օֆֆ Բրոդվեյի ճյուղերով։ Բազում կինո եւ հեռուստաաստղեր իրենց հաջողություններին հասել են նյույորքյան բեմադրություններում։ Նյու Յորքից դուրս շատ քաղաքներ ունեն շրջանային կամ տեղական պրոֆեսիոնալ թատերախմբեր, որոնք ունեն սեփական թատերաշրջանները եւ որոշ ներկայացումներ բեմադրվում են՝ հետագայում Նյու Յորք տեղափոխվելու հույսով։ Մեծ բյուջե ունեցող թատերական ներկայացումները մյուզիքլներն են։ Ամերիկյան թատրոնում զարգացած է նաեւ համայնքային թատրոնի մշակույթը, որը հիմնականում հիմնված է տեղի կամավորների վրա, որոնք պարտադիր չէ, որ թատերական կարիերա ունենան։ Երաժշտություն Ամերիկյան ժողովրդական երաժշտությունն իր մեջ ներառում է բազմաթիվ երաժշտական ժանրեր, որոնք հայտնի են որպես ավանդական երաժշտություն, ավանդական ժողովրդական երաժշտություն, ժամանակակից ժողովրդական երաժշտություն կամ արմատների երաժշտություն։ Մի շարք ավանդական երգեր, որոնք երբեմն սերում են Բրիտանական կղզիներից, Մայրցամաքային Եվրոպայից կամ Աֆրիկայից, պահպանվել են սերունդներ շարունակ։ Վաղ շրջանի կոմպոզիտորներից էր Ուիլյամ Բիլինգս անունով մեկը՝ ծնված Բոստոնում, որը 1770-ական թվականներին հայրենասիրական օրհներգեր էր երգում։ Բիլինգսը Նոր Անգլիայի առաջին դպրոցից էր, որը գերիշխող դիրք ուներ ամերիկյան երաժշտության ստեղծման վաղ փուլում։ Նախքան քաղաքացիական պատերազմն ամենախոստումնալից կոմպոզիտորը համարվում էր Էնթոնի Հայնրիխը։ 1800-ականների կեսից մինչեւ վերջ ուշ ռոմանտիզմի դարաշրջանի կոմպոզիտոր Ջոն Ֆիլիպ Սուզան մի շարք ռազմական երգեր է գրել՝ մասնավորապես քայլերթեր, եւ համարվում է Ամերիկայի ամենամեծ կողմպոզիտորներից մեկը։ Աֆրոամերիկյան երաժշտության ռիթմիկ եւ քնարական ոճերը մեծապես ազդել են ամերիկյան երաժշտության վրա՝ այն առանձնացնելով եվրոպական եւ աֆրիկյան ավանդույթներից։ Փոխառնվել են ժողովրդական խոսքի, օրինակ՝ բլյուզի եւ հին երաժշտության տարրեր եւ դարձել համաշխարհային լսարան ունեցող փոփ ժանրեր։ 20-րդ դարի սկզբում Լուի Արմսթրոնգը եւ Դյուկ Էլինգտոնը ստեղծել են ջազի ուղղությունը։ 1920-ական թվականներին ստեղծվեց քանթրի երաժշտությունը, իսկ 1940-ականներին՝ ռիթմ ընդ բլյուզը։ Վերջին տարիներին հայտնի դարձավ հիփ հոփը, իսկ 1990-ականներին այս ժանրի հայտնի ներկայացուցիչներն էին Թուփաք Շաքուրը, Նասը եւ Էմինեմը, 2010-2020-ականներին՝ Քանյե Ուեսթը, Քենդրիկ Լամարը, Լիլ Ուեյնը եւ Նիքի Մինաժը։ 1950-ականների կեսերին Էլվիս Փրեսլին եւ Չաք Բերին ռոքնռոլի պիոներներն էին։ «Metallica»-ն, «Eagles»-ը եւ «Աերոսմիթ»-ը ամենաշատ վաճառված ռոք խմբերն են։ 1960-ականներին, երբ վերածնվեց ֆոլք երաժշտությունը, հայտնի դարձավ Բոբ Դիլանը՝ որպես Ամերիկայի ամենահայտնի երգերի հեղինակ։ 20-րդ դարի կեսերին այնպիսի փոփ երգիչներ, ինչպիսիք էին Բինգ Քրոսբին, Ֆրենկ Սինատրան եւ Էլվիս Փրեսլին, դարձան համաշխարհային ճանաչում ունեցող երգիչներ, իսկ 20-րդ դարի վերջին այդպիսի երգիչներ էին Մայքլ Ջեքսոնը, Փրինսը, Մադոննան, Ուիթնի Հյուսթոնը եւ Մրայա Քերին։ ԶԼՄ Հայերն ԱՄՆ-ում Հայ-ամերիկյան առնչություններն իրենց վաղեմի պատմությունն ունեն. դեռեւս 19-րդ դարի սկզբներին ամերիկացի միսիոներները (կրոնական քարոզիչներ) Արեւմտյան Հայաստանում բացել են բազմաթիվ դպրոցներ (քոլեջներ), որտեղ սովորել են հայ երեխաներ։ Ամերիկյան այդ կրոնավորներն էլ հենց ականատես են եղել այնտեղ ապրող հայ ժողովրդի հալածանքներին եւ իրենց կառավարության առջեւ հարց բարձրացրել՝ հանդես գալու հայերի պաշտպանությամբ։ Ամերիկացի շատ գործիչներ, ինչպես, օրինակ, բանաստեղծուհիներ Ջուլյա Ուորդ Հաուն եւ Ալիս Բլեքուելը, լրագրողներ Սամյուել Բարրոուն եւ Հենրի Բլեքուելը, գիտնականներ Հենրի Ալենը, Վիլյամ Ուորդը եւ ուրիշներ իրենց բողոքի ձայնն են բարձրացրել հայերի նկատմամբ թուրքական իշխանությունների գործադրած գազանությունների դեմ։ Ամերիկյան հասարակայնությունը զայրույթով արձագանքեց 1915 թ-ի Մեծ եղեռնին։ Այդ բռնություններից ցնցված՝ ԱՄՆ-ի այն ժամանակվա նախագահ Վուդրո Վիլսոնը 1920 թ-ին նույնիսկ փորձ արեց ստանձնել Հայաստանի մանդատը, այսինքն՝ հայ ժողովրդի հովանավորությունը։ Սեւրի պայմանագրի համաձայն՝ կազմվեց Հայաստանի քարտեզը՝ ըստ Վուդրո Վիլսոնի, որը Արեւմտյան Հայաստանի տարածքում նախատեսում էր հայկական ինքնավարություն՝ դեպի Սեւ ծով ելքով։ Սակայն Եվրոպայի մեծ տերությունների եւ ԱՄՆ-ի միջեւ ծագած ներհակությունները խանգարեցին այդ ծրագրի իրականացմանը։ ԱՄՆ-ը սահմանափակվեց Թուրքիայից փախած հայ գաղթականներին սոսկ նյութական օգնություն ցուցաբերելով, որը շարունակվեց մինչեւ 1930-ական թվականները։ Այդպիսի բարեգործական կազմակերպություններից էր Ամերկոմը (Ամերիկյան օգնության կոմիտե), որը բազմաթիվ որբանոցներ էր պահում Հայաստանում եւ հարակից երկրներում։ Ամերիկյան Կոնգրեսն այժմ էլ պարբերաբար քննարկում է 1915 թ-ի Հայոց ցեղասպանության ճանաչման հարցը։ ԱՄՆ-ը շոշափելի օգնություն ցուցաբերեց նաեւ Սպիտակի 1988 թ-ի դեկտեմբերյան երկրաշարժի աղետյալներին։ Հայերի գաղթն ԱՄՆ շարունակվել է նաեւ Երկրորդ համաշխարհային պատերազմից հետո, ապա եւ 1950-1970-ական թվականներին, երբ Մերձավոր Արեւելքի երկրներում գլուխ բարձրացրեց արաբական ազգայնամոլությունը, եւ Լիբանանում բռնկեց քաղաքացիական պատերազմ։ Ցավոք, այդ գաղթականության շարքերն այսօր համալրում են նաեւ Հայաստանից մեկնող մեր հայրենակիցները։ Ներկայումս ԱՄՆ-ում բնակվում է շուրջ 1.400.000 հայ։ Տես նաեւ Հյուսիսային Ամերիկայի երկրների ցանկ Ծանոթագրություններ Գրականություն The Federalist Papers, by Alexander Hamilton, John Jay, and James Madison Արտաքին հղումներ Ամերիկայի Միացյալ Նահանգներում Հայաստանի դեսպանություն Ամերիկյան անկյուններ Հայաստանում ԱՄՆ դեսպանատունը Հայաստանում Ամերիկայի առեւտրի պալատ House Official site of the United States House of Representatives Senate Official site of the United States Senate White House Official site of the President of the United States Supreme Court Official site of the Supreme Court of the United States Historical Documents Collected by the National Center for Public Policy Research ԱՄՆ Նախկին բրիտանական գաղութներ ՄԱԿ-ի անդամ երկրներ Մեծ յոթնյակի երկրներ Մեծ քսանյակի անդամ երկրներ ՆԱՏՕ-ի անդամ երկրներ Լիբերալ ժողովրդավարություններ Անգլիախոս երկրներ եւ տարածքներ


source: CulturaX

text: Աղջիկը մի կտոր սխտոր դրեց իր ամենաինտիմ մասում ու պառկեց քնելու. առավոտյան հրաշք կատարվեց - Видео портал Главная » 2017 » Февраль » 17 » Աղջիկը մի կտոր սխտոր դրեց իր ամենաինտիմ մասում ու պառկեց քնելու. առավոտյան հրաշք կատարվեց Зароботок на ПАММ +164% за год.Зароботок на ПАММ 164% за год. ТОП ПАММ-счета Privatefx в Украине. privatefx.com Սխտորը բուժիչ շատ հատկություններ ունի:Վերջերս ապացուցվել է, որ սխտորը մարմնի որոշակի մասերի վրա դնելու դեպքում կարելի է ցնցող արդյունքներ ստանալ որոշ հիվանդությունների դեմ պայքարում: Կարող եք սխտորի ոչ մեծ կտոր դնել ականջի մեջ՝ այդ հատվածի խնդիրները մեղմացնելու համար:Իր հակաբիոտիկ եւ հակաբորբոքային հատկությունների շնորհիվ՝ կարող եք բուժել ականջի անանցանելիությունը, վարակները, նույնիսկ զնգոցն ականջներում: Պարզապես պետք է մի պճեղ սխտորը դնեք ականջի մեջ: Կարող եք պառկել քնելու սխտորն ականջի մեջ:Հաջորդ օրը զնգոցը, ցավը, վարակները կամ մյուս անհարմարությունները կվերանան: Սա շատ հեշտ եւ արագ դեղամիջոց է լսողության հետ կապված ցանկացած հիվանդության դեմ: Եթե բարելավում չեք զգում՝ պետք է բժշկի դիմեք: Բացի այս հատկություններից՝ սխտորը կարող է ապահովել՝ Կվերցետին Վիտամիններ С, В1 եւ В6 Գլյուտամինաթթու եւ ասպարագինային թթու Սխտորը՝ հեշտոցային վարակների դեմ Սխտորը կարող է բուժել նաեւ հեշտոցային վարակները:Պետք է սխտորի պճեղի մեջ ասեղի միջոցով թել անցկացնել եւ այն դնել հեշտոցի մեջ:Պետք է թողնել ամբողջ գիշեր:Հաջորդ առավոտյան հանեք սխտորը:


# «ԱՐԱՐԱՏ» ՌԿ-ի մեկնաբանությունը գրել է 30 Հուլիս 2009թ.-ին, ժամը 09:24 Սա բրիտանական հեղինակավոր «Էկոնոմիստ» շաբաթաթերթի հերթական թուրքամետ հրապարակումն է, ավելի շուտ՝ հերթական հիվանդագին ձոնը Թուրքիային, նրա արտաքին քաղաքականությանն ու անձամբ արտգործնախարար Ահմեթ Դավութօղլուին։ Հրապարակումն այնքան ակնհայտորեն դրական է ներկայացնում Թուրքիայի վարած արտաքին քաղաքականությունը, որ նրա անանուն հեղինակը («Էկոնոմիստ»-ի հեղինակների անձը, որպես կանոն, չի բացահայտվում) կարող է լինել նաեւ Լոնդոնում Թուրքիայի դեսպանության քաղաքական բաժինը։ Պարզվում է, օրինակ, որ Թուրքիան անկայուն տարածաշրջանում ներքին խնդիրներ չունեցող մի երկիր է, կայունության մի պատվար, իսկ նրա հարեւաններից «շատերը կա՛մ իրենք խնդիրներ ունեն, կա՛մ հարուցում են խնդիրներ»: Իսկ Թուրքիան բոլորին միայն օգուտ է բերում, ուղղակի խաղաղարար առաքելությամբ է տարված։ Ադրբեջան-Թուրքիա «գժտության» խաղին «Էկոնոմիստ»-ը հավատում է անվերապահորեն, այդպիսով, փաստորեն, արդարացնելով Հայաստանի բազմամյա շրջափակումը։ Սա նույնպես թուրք-ադրբեջանական քարոզչության տարր է։ Հոդվածը գրեթե ամբողջովին շրջանցում է Թուրքիայի ներքին ու արտաքին սուր խնդիրներն ու խոցելի կողմերը։ Ստացվում է, որ Թուրքիայի գրեթե միակ գլխացավանքը Հայաստանն է, իսկ «Երբ հարցը վերաբերում է Թուրքիային եւ Հայաստանին, Թուրքիան ամեն անգամ հաղթող է դուրս գալիս»։ Սա էլ սպառնալից մի վերջնահանգում` ի լուր հայերի... # Արամէ գրել է 03 Օգոստոս 2009թ.-ին, ժամը 03:29 Բրիտանական մամուլում այսպիսի հոդվածների հայտնվելու դրդապատճառները կարող են լինել մի քանիսը: # Bagrad գրել է 07 Օգոստոս 2009թ.-ին, ժամը 18:06 Absolutely spot on analysis Armen and Arame. The Economist is the mouthpiece of the most reactionary Turkophils in the British establishment who have never given up their Crimean War objectives, even after 160 years! Turkey is the instrument for Anglo American conspiracies against Europe and against Russia. # Аrmenian գրել է 07 Նոյեմբեր 2009թ.-ին, ժամը 16:57 Բաց սահմանները Թուրքիան, անկասկած, կփորձի օգտագործել ոչ միայն զուտ քաղաքական ու աշխարհաքաղաքական դիվիդենտներ շահելու, այլեւ Հայաստանի Հանրապետությանը վնասելու համար` այս անգամ արդեն տնտեսության ու ժողովրդագրության ճակատներում: Թուրք մասնագետներն արդեն իսկ ուսումնասիրում են մեր տնտեսության առանձնահատկությունները հետագա տնտեսական գրոհները կազմակերպելու համար: # Viagra Canada գրել է 12 Դեկտեմբեր 2011թ.-ին, ժամը 16:22 որոնց թուրքերը ցեղակից են համարում: Հասկանալի է, թե ինչու Թուրքիան առաջին երկրներից մեկն էր, ուր այցելեց Բարաք Օբաման որպես նախագահ


text: Աստղագուշակ սեպտեմբերի 6-ի համար – Showbiz.am 06 September, 2021 9:45 Օրվա առաջին կեսին չտաքանալն ու պրովոկացիաներին չտրվելը բարդ կլինի: Հուզական դաշտն անկայուն կլինի, տրամադրությունը հաճախ կփոխվի: Շատ Խոյերի դա կխանգարի գլուխ հանել ուշադրություն պահանջող գործերից: Մտածեք, թե ով կարող է ձեզ օգնել: Կողքին անպայման կլինի մեկը, որն իր վրա կվերցնի ձեր հոգսերի մի մասը: Օրվա երկրորդ կեսը բարենպաստ կլինի: Այն հարմար է կազմակերպչական հարցերը լուծելու համար: Բոլորը կտեսնեն, որ դուք ունակ եք ոչ միայն ինքնուրույն գործել, այլեւ ղեկավարել ուրիշներին: Հավանական են դրամական մուտքեր: Վատ օր չէ: Այն հազիվ թե նշանավորվի մեծ հաղթանակներով, բայց ընդհանուր առմամբ հաջող կդասավորվի: Կարող եք ավարտել այն գործերը, որոնց արդեն մեծ ուժեր եք նվիրել: Հաճախ դա ավելի հեշտ կլինի, քան մտածում էիք: Օրը հրաշալի է աշխատանքի մասին զրուցելու համար: Այդ զրույցները կարող եք վարել ինչպես պաշտոնական, այնպես էլ՝ ոչ ֆորմալ միջավայրում: Արդյունքներից բոլոր դեպքերում գոհ կմնաք: Հնարավոր են անսպասելի հանդիպումներ հին ծանոթների հետ, կայցելեն մարդիկ, որոնց վերջին շրջանում շատ կարոտում էիք: Հյուրերը հաճախ դատարկ ձեռքով չեն գա, նվերներ կբերեն կամ կվերադարձնեն այն, ինչ ժամանակին վերցրել են ձեզանից: Օրը կարող է դժվարություններ բերել, բայց դրանք ձեր տրամադրությունը չեն փչացնի ու չեն խանգարի հասնել նպատակին: Դուք կկարողանաք հաղթահարել բոլոր խոչընդոտները: Հաճախ դրանում կօգնեն հնարամտությունն ու իրերի հանդեպ ոչ ստանդարտ հայացքը: Դուք կնկատեք հնարավորություններ, որոնց ուրիշներն ուշադրություն չեն դարձրել, այդ իսկ պատճառով փայլուն արդյունքների կհասնեք: Օրը հրաշալի է կարեւոր զրույցների համար: Կարող եք քննարկել բարդ թեմաները, հարցերը, որոնց պատճառով նախկինում տարաձայնություններ շատ են եղել: Կկարողանաք խուսափել վիրավորանքներից ու փոխադարձ դժգոհություններից: Բարենպաստ ու արդյունավետ օր է: Դուք հրաշալի գլուխ կհանեք ստանձնած բոլոր գործերից: Բայց, իհարկե, բարդ գործերը երկար ժամանակով հետաձգել պետք չէ. օրվա առաջին կեսը դրանց համար ավելի հարմար է, քան երկրորդը: Հնարավոր են անսովոր հանդիպումներ, ծանոթություններ, որոնք մասնագիտական տեսանկյունից շատ օգտակար կլինեն: Օրվա երկրորդ կեսին արժե զգույշ լինել ֆինանսական գործերում: Դուք հակված կլինեք շատ ծախսելու, գումարը դատարկ բաների վրա կվատնեք: Հավանական են հաճելի իրադարձություններ ընտանիքում, լավ նորություններ՝ կապված մտերիմներից մեկի հետ: Դուք ստանձնած բոլոր գործերին լուրջ կվերաբերվեք, եւ հենց դա էլ կօգնի հաջողության հասնել: Դուք մտածածից չեք հրաժարվի, եթե ինչ-որ բան միանգամից չստացվի, հաջողության վրա հույս չեք դնի այն ժամանակ, երբ պետք է հենվել սեփական ուժերի վրա: Հնարավոր են աշխատանքի հետաքրքիր առաջարկներ, չի բացառվում երկարաժամկետ համագործակցության սկիզբը, որը ձեր կարիերայում կարեւոր կդառնա: Կուրախացնեն մտերիմ մարդու հետ շփումները: Կարող եք լրիվ անկեղծ լինել, կիսվել գաղտնիքներով, պատմել, թե ինչ կա ձեր սրտում: Կկարողանաք գլուխ հանել անցյալի ոչ միանշանակ իրավիճակներից, հասկանալ, թե ինչ սխալներ եք արել եւ ինչպես կարելի է դրանք ուղղել: Բարենպաստ, արդյունավետ օր է: Դուք շատ բանի ունակ կլինեք, ընդ որում՝ հաջողակ լինելու վրա հույս չեք դնի, այլ կաշխատեք ձեզանից կախված ամեն ինչ անել նպատակին հասնելու համար: Ձեր համառության շնորհիվ հաջողության կհասնեք այնտեղ, որտեղ մյուսներն անհաջողության են հանդիպել: Հնարավորություն կունենաք ամրապնդել մասնագիտական դիրքերը: Որոշ Կույսեր անսպասելի կիրառում կգտնեն իրենց գիտելիքներին ու տաղանդներին: Արժե հանդիպել ընկերներին, որոնց հետ շփումներն այսօր յուրահատուկ հաճելի կլինեն: Զրույցի համար հետաքրքիր թեմաներ ու գրավիչ գործեր կգտնվեն: Հին ծանոթները հրաշալի խորհուրդներ կտան: Օրվա սկզբին տհաճ պահերից խուսափել հազիվ թե ստացվի: Այդ հատվածում սովորականից հաճախ տարաձայնություններ կառաջանան: Երբեմն չի հաջողվի պայմանավորվել նույնիսկ նրանց հետ, ում հետ նախկինում հրաշալի լեզու էիք գտնում: Բայց դրական միտումների ազդեցությունը կուժեղանա, իրավիճակն էլ ժամ առ ժամ դեպի լավը կփոխվի: Բոլոր ամենակարեւոր ու լուրջ գործերն արժե ծրագրել օրվա երկրորդ կեսի համար. հենց այդ հատվածում դրանցից հեշտությամբ գլուխ կհանեք: Հրաշալի գաղափարներ կհայտնվեն: Դրանց իրագործումը ձեր առաջ նոր հորիզոններ կբացի: Բարենպաստ օր է: Այն հրաշալի է գործնական հանդիպումների, աշխատանքի մասին բանակցությունների, համագործակցության պայմանները քննարկելու համար: Հնարավոր են անսպասելի լուրեր, որոնք կազդեն ձեր ծրագրերի վրա: Դուք պատրաստ կլինեք ռիսկի դիմել, իսկ ինտուիցիան անսխալ կհուշի, թե երբ կարելի է դա անել, իսկ երբ է պետք զգույշ լինել: Օրը հարմար է ընտանեկան միջոցառումների, ընկերների ու հին ծանոթների հետ հանդիպելու համար: Հաճելի զրույցներ շատ կլինեն. դրանք շատ կարեւոր չեն լինի, բայց կբարձրացնեն տրամադրությունը: Որոշ Կարիճների հաճելի անակնկալներ են սպասվում: Չարժե գործերը երկար ժամանակով հետաձգել: Օրվա սկիզբը շատ բարենպաստ է, եւ դրանից արժե օգտվել եւ՛ աշխատանքային, եւ՛ անձնական ծրագրերն իրագործելու համար: Աստղերը ձեր կողմից կլինեն, հաճախ պարզապես հաջողակ կլինեք: Շատ Աղեղնավորների մոտ հրաշալի կստացվի այն, ինչ նախկինում չի հաջողվել ուրիշների մոտ: Օրվա երկրորդ կեսը նույնպես բարենպաստ կլինի, բայց ավելի հանգիստ կանցնի ու հարմար կլինի հանգստանալու, մտորելու, այլ ոչ թե վճռական գործողությունների համար: Հնարավոր են հաջող գնումներ, այդ թվում՝ չծրագրված: Դուք հաճախ կընտրեք անսովոր իրեր, որոնք երկար ժամանակ կուրախացնեն: Օրը ուսման, աշխատանքի կամ բիզնեսի հետ կապված հետաքրքիր գաղափարներ, նոր ծրագրեր կբերի: Այսօր ստացված տեղեկատվությունը կօգնի ձեզ որոշակիություն մտցնել ապագայի ծրագրերում, հասկանալ, թե ինչի վրա արժե կենտրոնանալ մոտ ժամանակներս: Հազիվ թե ինչ-որ մեկը կարողանա ազդել ձեր ընտրության վրա: Դուք ավելի շատ կվստահեք սեփական առողջ բանականությանը, քան կողքից խորհուրդներին ու ճիշտ էլ կվարվեք: Հնարավոր են անսպասելի իրադարձություններ տանը, լավ նորություններ՝ կապված մտերիմներից մեկի հետ: Շատ տարաձայնություններ կկարողանաք անցյալում թողնել, մտերիմների հետ շփումներն էլ ավելի ջերմ ու ներդաշնակ կդառնան: Հաճելի անակնկալների ու լավ նորությունների օր է: Հաճախ ձեզ կուրախացնեն մարդիկ, որոնցից նման բան չէիք սպասում: Հնարավոր են նվերներ ու դրամական մուտքեր: Կարող եք նոր գործեր ստանձնել. դրանցից հրաշալի գլուխ կհանեք, եթե չշտապեք ու աշխատեք սովորել ավելի փորձառու մարդկանցից: Բարդ կլինի առօրյա գործերի վրա կենտրոնանալը; Ընտրեք զբաղմունքներ, որոնք միատոն գործողություններ, կանոններին հետեւել չեն պահանջում: Ավելի հաճելի ու հետաքրքիր կլինի ստեղծագործ գործունեությունը: Զգույշ եւ ուշադիր եղեք: Դա էլ բավարար կլինի տհաճություններից խուսափելու եւ ձեր ու ձեր մտերիմների կյանքը բարդացնող խնդիրներին չբախվելու համար: Լավ է զբաղվեք առօրյա գործերով: Նոր բան ստանձնելուց առաջ աշխատեք օբյեկտիվորեն գնահատել ձեր ուժերը, մտածեք, թե ով կարող է ձեզ օգնել: Չարժե շտապել գնումների հարցում, եթե խոսքը անհրաժեշտ իրերի մասին չէ: Վտանգ կա՝ մեծ գումար ծախսեք լրիվ անպիտան բաների վրա: Երեկոն հաճելի լուրեր ու հետաքրքիր առաջարկներ է խոստանում:


Լրատվություն Մամլո հաղորդագրություններ Նախագահը ընդունել է Եվրոպական հանձնաժողովի Հարեւանության եւ ընդլայնման բանակցությունների հարցերով գլխավոր տնօրենին 03.02.2017 Նախագահ Սերժ Սարգսյանն այսօր ընդունել է տարածաշրջանային այցով Հայաստանում գտնվող Եվրոպական հանձնաժողովի Հարեւանության եւ ընդլայնման բանակցությունների հարցերով գլխավոր տնօրեն Քրիստիան Դանիելսոնին: Հանրապետության Նախագահը ողջունել է հյուրին եւ հույս հայտնել, որ մեր երկրում գտնվելու այս երկու օրերին պարոն Դանիելսոնն արդյունավետ եւ օգտակար հանդիպումներ ու քննարկումներ է ունեցել: Սերժ Սարգսյանը գոհունակությամբ է արձանագրել, որ նախորդ երկու տարիները Հայաստան-Եվրամիություն համագործակցության տեսանկյունից առանձնացել են ակտիվությամբ՝ զգալիորեն աշխուժացել է քաղաքական երկխոսությունը, տարբեր ոլորտներում ընդլայնվել է համագործակցությունը: Այդ համատեքստում Նախագահը կարեւորել է բարձրաստիճան փոխայցելությունները՝ հիշատակելով վերջին շրջանում Եվրոպական խորհրդի նախագահ Դոնալդ Տուսկի, ԵՄ արտաքին քաղաքականության եւ անվտանգության հարցերով բարձր ներկայացուցիչ Ֆեդերիկա Մոգերինիի եւ այլ բարձրաստիճան պաշտոնյաների այցերը Հայաստան: Ընդգծելով, որ ակտիվորեն շարունակվում են Հայաստանի եւ Եվրամիության միջեւ նոր շրջանակային համաձայնագրի բանակցությունները, զրուցակիցները երկուստեք հույս են հայտնել, որ առաջիկայում գործընթացը կմտնի ավարտական փուլ: Քրիստիան Դանիելսոնը կարեւորել է ՀՀ Նախագահի սպասվող այցը Բրյուսել, որը, նրա համոզմամբ, նոր լիցք կհաղորդի փոխգործակցության զարգացմանը: Հանրապետության Նախագահը ՀՀ-ԵՄ համագործակցության կարեւոր ձեռքբերումների թվում նշել է ԵՄ խորհրդի կողմից Հայաստանի հետ ընդհանուր ավիացիոն գոտու շուրջ բանակցությունների մանդատը հաստատելու որոշման ընդունումը եւ հավաստիացրել, որ մեր երկիրը այսուհետ եւս պատրաստակամ է առաջ մղելու Եվրոպական միության հետ փոխգործակցությունը բարեփոխումների խթանման, շարժունակության, արդյունավետ կառավարման, ժողովրդավարության, մարդու իրավունքների, տնտեսական համագործակցության եւ փոխադարձ հետաքրքրություն ներկայացնող այլ բնագավառներում: Սերժ Սարգսյանը շնորհակալություն է հայտնել Եվրամիությանը՝ այս գործընթացում Միության կողմից ներդրվող ջանքերի ու ռեսուրսների, այդ թվում՝ գալիք ՀՀ խորհրդարանական ընտրություններին ընդառաջ տրամադրած աջակցության համար: Հանդիպմանը երկուստեք կարեւորվել է Գործընկերության առաջնայնությունների շուրջ բանակցային գործընթացը: ՀՀ Նախագահը եւ Եվրոպական հանձնաժողովի Հարեւանության եւ ընդլայնման բանակցությունների հարցերով գլխավոր տնօրենը հանդիպման ընթացքում մտքեր են փոխանակել նաեւ տարածաշրջանային խնդիրների ու մարտահրավերների վերաբերյալ:


Ստեփան Սաֆարյան. Եվրոպան քանդման եզրին չէ 19:04 16.02.2016 (Թարմացված է 19:24 16.02.2016) Եվրոպան փլուզման եզրին չէ, նա ունակ է լուծել ներգաղթյալների հարցը, կարծում է Միջազգային եւ անվտանգության հարցերի հայկական ինստիտուտի ղեկավար Ստեփան Սաֆարյանը, ով հարցի վերաբերյալ իր տեսակետը ներկայացրեց Sputnik Արմենիա ռադիոկայանի եթերում ԵՐԵՎԱՆ, 16 փետրվարի-Sputnik. Եվրոպան շատ բարդ վիճակներում է հայտնվել եւ միշտ ունակ է եղել դրանք հաղթահարել, միգրանտների հետ կապված վիճակն էլ կհաղթահարի, համոզված է Ստեփան Սաֆարյանը։ Նա չափազանցված է համարում այն գնահատականները, թե Եվրոպան քանդման եզրին է։ Պարզապես այս խնդիրը հաղթահարելու գործընթացը շատ ավելի ցավագին է լինելու, քան մարդիկ պատկերացնում են։ Գերմանիայում, օրինակ, նման մեծաքանակ միգրանտների հոսքը խնդիրների հանգեցնելու էր։ «Պետք է հիշել, որ փախստականները բավականին խոցելի խավ են եւ լավ հումք են հավաքագրումների, նարկոթրաֆիքինգի, մարդկային առեւտրի, ահաբեկչության համար։ Մենք Եվրոպայում նման խնդիրներ դեռ միջնաժամկետ կտրվածքով էլ ենք տեսնելու»,- նշեց Սաֆարյանը։ Իսկ երկարաժամկետ կտրվածքով նա տեսնում է ներգաղթյալների ադապտացիայի խնդիրը, դա կլինի, քանի որ Եվրոպան ընդլայնման ժամանակ չորս չափանիշ ունի, որից չորրորդը Եվրոպայի կլանելու ունակությունն է` աբսորբցիան։ Սաֆարյանը համաձայնեց, որ հիմա բարդ իրավիճակ է աշխարհում։ «Շատերը չէին հասկանում, թե որտեղից են գալիս միգրանտները, եղան փոխադարձ մեղադրանքներ, թե Թուրքիան լավ չի հսկում իր սահմանները եւ միգրանտներին միտումնավոր է ուղարկում։ Հետո Թուրքիան նեղվում էր փողի պակասից, ու նրան փող տրվեց, հիմա էլ ասում է, թե փողը չի պատճառը, այլ Ռուսաստանի ներկայությունը Սիրիայում` փորձելով Եվրոպային հանել Ռուսաստանի դեմ»,- նկատեց նա։ Գերմանիայում աճում են փախստականների հոսքից դժգոհությունները Այդուհանդերձ քաղաքագետը կարծում է, որ Գերմանիան մի պետություն է, որը հրաշալի գիտի, թե ինչ է անում, Անգելա Մերկելն էլ մեծ սխալ թույլ չի տվել։ Սաֆարյանը հիշեցրեց, որ Անգլիան էլ է անցել այս խնդիրների միջով, ու հիմա նորմալ կյանքով է ապրում։ «Եվրոպան մնում է Եվրոպա, եւ մնալու է Եվրոպա։ Դիսկուրսները` թե սա վերջն է, նպատակ ունեն սթափեցնել հասարակությանը եւ մտածել լուծումների մասին։ Դժվար, բայց այս խնդիրը լուծվելու է»,- նշեց նա։ Ինչ վերաբերում է Գերմանիայում հասարակական դժգոհություններին, ապա նրա կանխատեսմամբ` դա կավարտվի ընդամենը Մերկելին չընտրելով, իշխանության կուրսի փոփոխությամբ, որովհետեւ այդ երկիրն ունեցել է ֆաշիստական անցյալ, ու գերմանացիներն այժմ իրենք են մերժում նման դրսեւորումները։ Հիշեցնենք, որ «Sputnik.Կարծիք» նախագիծն իրականացրել է հարցախույզ, եւ «Գերմանիայի կառավարությունը պե՞տք է երկիր թողնի փախստականներին, թե՞ ոչ» հարցին գերմանացիների 41 տոկոսն ասել է, որ կառավարությունը պետք է այլեւս չընդունի փախստականներին։


source: wikipedia

text: Յամուսուկրո (), Կոտ դ'Իվուարի վարչական մայրաքաղաքը։ Բնակչությունը՝ : Այն գտնվում է պետության ամենախոշոր Աբիջան քաղաքից 240 կմ դեպի հյուսիս, Աբիջանից Բուրկինա Ֆասո տանող մայրուղու վրա։ Աշխարհագրական կոորդինատներն են՝ : Յամուսուկրո քաղաքում են գտնվում Կոտ դ՛Իվուարի կենտրոնական պետական մարմինները՝ նախագահը, վարչապետը եւ Ազգային Ժողովը (խորհրդարանը)։ Յամուսուկրոն համարվում է պետության առաջին նախագահ Ֆելիքս Ուֆուե Բուանյիի հայրենի քաղաքը, ինչն էլ պայմանավորված է 1983 թվականին Աբիջանից մայրաքաղաքի տեղափոխումը Յամուսուկրո։ Այստեղ գործում են տրանսպորտային հանգույցը, միջազգային օդանավակայանը, սննդի եւ փայտամշակման ձեռնարկությունները։ Ավտոբուսային տրանսպորտը քաղաքի ներսում թույլ է զարգացած։ Փոխադրումների հիմնական մասն իրականացնում են տաքսիները։ Գործում են նաեւ միջազգային ավտոբուսներ։ Քաղաքում են գտնվում նախագահի նստավայրը, «Կուսակցության տունը»։ Յամուսուկրոյի շրջանում աճեցնում են սուրճ, կակաո, բանան եւ այլ գյուղատնտեսական մշակաբույսեր։ Բնակչությունը զբաղվում է խոշոր եղջերավոր կենդանիների, ոչխարների, այծերի բուծմամբ։ Տեսարժան վայրեր Յամուսուկրոյում է գտնվում աշխարհի ամենամեծ եկեղեցին՝ Նոտր Դամ դե լա Պե բազիլիկը, որի ճարտարապետության մեջ վերաիմաստավորվել են Հռոմի Սուրբ Պետրոս տաճարի մոտիվները։ Այն կառուցվել է XX դարի 80-ական թվականներին։ 158 մետր բարձրություն ունեցող կառույցում նստատեղերի վրա տեղավորվում է 7000 մարդ, բացի այդ առկա է նաեւ 11 հազար մարդու կանգնելու տեղ։ Բազիլիկի կառուցման համար մարմար էր ներկրվում Իտալիայից եւ գունավոր ապակի՝ Ֆրանսիայից։ Տեսարժան այլ վայրերին են դասվում. Աջա սվա թանգարանը () – տեղական մշակույթի թանգարանը Կոկորդիլոսների լիճը () Նախագահական պալատը () Յաուրե մշակութային կենտրոնը () Կլիմա Պատկերասրահ Ծանոթագրություններ Արտաքին հղումներ Քաղաքի պաշտոնական կայքը Աֆրիկայի քաղաքներ Մայրաքաղաքներ Կոտ դ'Իվուարի քաղաքներ


text: Քիշնեւ (ռումիներեն՝ Chişinău), Մոլդովայի մայրաքաղաքն է եւ ամենախոշոր քաղաքը։ Քաղաքի կարգավիճակ ստացել է 1818 թ. Ռուսական կայսրության կազմի մեջ մտնելուց հետո։ Հանդիսանում է Մոլդովայի տնտեսական եւ մշակութային կենտրոնը։ Բացի բուն Քիշնեւ քաղաքից, համանուն մունիցապալետի կազմի մեջ են մտնում 6 շրջանային քաղաքներ եւ 25 բնակավայրեր, միավորված 13 կոմունայի մեջ։ Աղբյուրներ Գրականություն Şlapac M., Boldureanu A., Nicolae E., Iurcenco N., Râbalco E. Chişinău. — Velmas-Terra Ruxanda, 1996. История Кишинёва. — Киш., 1966. Константинов А. С. Кишинёв. — Киш., 1966. Одуд А. Л. Кишинёв (Экономико-географический очерк). — Киш., 1964. Ульянов В., Пилат И. Исторические и памятные места г. Кишинёва. — Киш., 1957. Юбилейный сборник г. Кишинёва, 1812-1912. — Киш., 1914. Кишинёв // Электронная еврейская энциклопедия. Кишинёв. Энциклопедия = Chişinău, Enciclopedie. — Кишинёв։ Museum, 1997. — ISBN 9975-906-16-8 Մոլդովայի քաղաքներ 1436 թվականին հիմնադրված բնակավայրեր


text: Սուրբ Զատիկ կամ Հիսուս Քրիստոսի հրաշափառ Հարության տոնն այս տարի նշվում է ապրիլի 16-ին - BlogNews.am Սուրբ Զատիկ կամ Հիսուս Քրիստոսի հրաշափառ Հարության տոնն այս տարի նշվում է ապրիլի 16-ին event_note13:54 , 15 ապրիլ 2017 visibility 2105 commentմեկնաբանել Զատիկ կամ Հիսուս Քրիստոսի հրաշափառ Հարության տոն՝ քրիստոնյա եկեղեցիների, այդ թվում նաեւ՝ Հայ առաքելական եկեղեցու հնագույն եւ գլխավոր տոնը, հինգ տաղավար տոներից մեկը։ Սկիզբ է առնում հրեաների կողմից այսօր նշվող Պասեք տոնից, որի ժամանակ, ըստ քրիստոնեական դավանանքի, 1-ին դարում (ստույգ թվականը վիճելի է՝ 27-33թթ. միջեւ ընկած ժամանակաշրջանում) Երուսաղեմում խաչվել եւ հարություն է առել Հիսուս Քրիստոսը։ Պասեքը հրեաների կողմից, ինչպես նախկինում, այնպես էլ այսօր տոնվում է ի նշան եգիպտական գերությունից ազատագրման եւ մասնավորապես՝ Հին Կտակարանում նկարագրվող այն դրվագի, երբ Աստվածը նոխազի արյան միջոցով զատեց իր ժողովրդին եգիպտացիների վրա ուղարկված աղետից՝ անդրանիկ զավակների կոտորածից։ Համաձայն քրիստոնեական ուսմունքի՝ այդ իրադարձությունը նախանշան էր Հիսուս Քրիստոսի (Գառն Աստծո) կամովին մահվան ընդունման եւ իր արյան հեղման՝ հանուն մարդկության փրկության։ Քրիստոնեական եկեղեցիները Հիսուս Քրիստոսի հարությունը տոնում են որպես Զատիկ, որովհետեւ, ըստ քրիստոնեական ուսմունքի, Քրիստոսն է հավիտենական այն զոհը կամ պատարագը, որի միջոցով մարդն ստանում է մեղքերի թողություն, ապա՝ կյանք եւ հարություն։ Պողոս առաքյալը Հիսուսին այդպես էլ կոչում է՝ Զատիկ, «...քանզի Քրիստոս՝ մեր զատիկը, մորթվեց...»։


Որտեղ են գործելու բուքմեյքերական գրասենյակները, եթե «Վիճակախաղերի մասին» նոր օրենքն ընդունվի - Shabat.am Որտեղ են գործելու բուքմեյքերական գրասենյակները, եթե «Վիճակախաղերի մասին» նոր օրենքն ընդունվի 02 Հոկտեմբեր, 2019 11:06 Ազգային ժողովն այսօր քննարկում է «Վիճակախաղերի մասին» Հայաստանի Հանրապետության օրենքում լրացումներ կատարելու մասին նոր օրինագիծը: Նախագծի հեղինակներն են ԱԺ փոխնախագահ Ալեն Սիմոնյանը, Ծառուկյան դաշինքի պատգամավոր Նաիրա Զոհրաբյանն ու «Իմ քայլը» խմբակցության պատգամավոր Սիփան Փաշինյանը: Հիմնական զեկուցող Ալեն Սիմոնյանն իր ելույթում նշեց, որ օրենքի վերաբերյալ ստացվել են առաջարկներ, որոնցից գրեթե բոլորն ընդունվել են, բացառությամբ կրկնվող ու տեխնիկապես անհնար առաջարկների, որոնք ընդամենը մեկ-երկուսն են: Առաջարկությունների մեջ ուշագրավը Սիփան Փաշինյանի ներկայացրածն է: «Օրենքի ընդունումից հետո Հայաստանում բուքմեյքերական գրասենյակները կգործեն հետեւյալ տրամաբանությամբ՝ յուրաքանչյուր կազմակերպության համար մարզկենտրոնում 1-ական, ինչպես նաեւ Երեւանի յուրաքանչյուր վարչական շրջանում 1-ական բուքմեյքերական գրասենյակ: Նաեւ Վայոց Ձորի եւ Սյունիքի մարզի այն քաղաքներում, որտեղ թույլատրված է խաղատների գործունեությունը, այսինքն՝ 4 քաղաքը, որը ներառված է տուրիզմի զարգացման տրամաբանության մեջ: Համաձայնեք, որ անտրամաբանական կլիներ, եթե խաղատուն լիներ, բայց ֆուտբոլային խաղի վրա խաղադրույք դնելու հնարավորություն չլիներ »,- ընդգծեց Ալեն Սիմոնյանը: Նախագծի վերաբերյալ ավելի մանրամասն՝ այստեղ:


Անդրադարձ է եղել ԵԱՏՄ շրջանակներում աշխատուժի տեղաշարժի, կենսաթոշակային, մաքսատուրքերի վերաբաշխման, ԱԱՀ վերադարձման, դրա փոխհաշվարկի, գործարարների հետ անմիջական աշխատանքի եւ մի շարք այլ հարցերի։


↑ 1,0 1,1 1,2 1,3 «ՆԱՍԱ-ի Ռեակտիվ Շարժման Լաբորատորիայի (ՌՇԼ) Փոքր մարմինների տվյալների շտեմարան (4179) Տուտատիս»։ ՌՇԼ (անգլ.)


Լրատվություն Շնորհավորական 19.06.2014 / Նախագահ Սերժ Սարգսյանը շնորհավորական ուղերձ է հղել Իսպանիայի Թագավոր Ֆելիպե Վեցերորդին Նախագահ Սերժ Սարգսյանը շնորհավորական ուղերձ է հղել Ֆելիպե Վեցերորդին՝ Իսպանիայի թագավորական գահն ստանձնելու կապակցությամբ: 13.06.2014 / Նախագահ Սերժ Սարգսյանը շնորհավորական ուղերձ է հղել Սիրիայի Նախագահ Բաշար Ալ Ասադին Նախագահ Սերժ Սարգսյանն այսօր շնորհավորական ուղերձ է հղել Բաշար Ալ Ասադին՝ Սիրիայի Արաբական Հանրապետության Նախագահի պաշտոնում վերընտրվելու կապակցությամբ: «Լիահույս եմ, որ ազգային երկխոսության միջոցով Սիրիային կհաջողվի վերագտնել խաղաղությունն ու կայունությունը՝ հանուն սիրիացի ժողովրդի բարեկեցության եւ բարօրության: Մաղթում եմ Ձեզ քաջառողջություն եւ հաջողություններ, իսկ Սիրիայի բարեկամ ժողովրդին` հարատեւ խաղաղություն»,-ասված է ՀՀ Նախագահի շնորհավորական ուղերձում: 201a 13.06.2014 / Նախագահ Սերժ Սարգսյանը շնորհավորական ուղերձ է հղել Իսրայելի Պետության Նախագահ Ռեուվեն Ռիվլինին Նախագահ Սերժ Սարգսյանն այսօր շնորհավորական ուղերձ է հղել Ռեուվեն Ռիվլինին՝ Իսրայելի Պետության Նախագահի պաշտոնում ընտրվելու կապակցությամբ: «Շնորհավորում եմ Ձեզ Իսրայելի Պետության Նախագահի պաշտոնում ընտրվելու կապակցությամբ: Վստահ եմ, որ Ձեր պաշտոնավարման շրջանում հայ-իսրայելական հարաբերությունները նոր որակ կստանան՝ միտված երկկողմ փոխգործակցության շարունակական ամրապնդմանն ու խորացմանը՝ ի շահ մեր բարեկամ ժողովուրդների: Մաղթում եմ Ձերդ Գերազանցությանը քաջառողջություն եւ... 12.06.2014 / Նախագահ Սերժ Սարգսյանը Ռուսաստանի օրվա առթիվ շնորհավորական ուղերձ է հղել ՌԴ Նախագահ Վլադիմիր Պուտինին Նախագահ Սերժ Սարգսյանն այսօր Ռուսաստանի Դաշնության պետական տոնի՝ Ռուսաստանի օրվա առթիվ շնորհավորական ուղերձ է հղել Ռուսաստանի Դաշնության Նախագահ Վլադիմիր Պուտինին: Սերժ Սարգսյանը շնորհավորել է Նախագահ Պուտինին եւ Ռուսաստանի բոլոր քաղաքացիներին տոնի առթիվ: ՌԴ Նախագահին Հայաստանի Նախագահը մաղթել է քաջառողջություն եւ հետագա հաջողություններ՝ նրա պատասխանատու պետական գործունեության մեջ, իսկ բոլոր ռուսաստանցիներին՝ խաղաղություն, բարօրություն եւ բարեկեցություն: Հանրապետության Նախագահն... 10.06.2014 / Նախագահը շնորհավորական ուղերձ է հղել դիրիժոր Յուրի Դավթյանին՝ ծննդյան 85-ամյակի առթիվ Նախագահ Սերժ Սարգսյանն այսօր շնորհավորական ուղերձ է հղել Հայաստանի Հանրապետության ժողովրդական արտիստ, դիրիժոր Յուրի Դավթյանին՝ ծննդյան 85-րդ տարեդարձի կապակցությամբ: «Հարգելի պարոն Դավթյան, Ի սրտե շնորհավորում եմ Ձեզ ծննդյան 85-րդ տարեդարձի կապակցությամբ: Բարձր ենք գնահատում Ձեր վաստակը Հայաստանի մշակութային կյանքի հարստացման գործում: Ձեր բազմամյա դիրիժորական եւ մանկավարժական գործունեությունը մեծ նպաստ է բերել մեր դասական նվագախմբային արվեստի զարգացմանը: Մաղթում եմ Ձեզ... 09.06.2014 / Նախագահը շնորհավորական ուղերձ է հղել Միացյալ Թագավորության ազգային տոնի՝ Եղիսաբեթ Երկրորդ Թագուհու ծննդյան պաշտոնական օրվա առթիվ Նախագահ Սերժ Սարգսյանը Մեծ Բրիտանիայի եւ Հյուսիսային Իռլանդիայի Միացյալ Թագավորության ազգային տոնի՝ Եղիսաբեթ Երկրորդ Թագուհու ծննդյան պաշտոնական օրվա առթիվ շնորհավորական ուղերձ է հղել Նորին Մեծություն Միացյալ Թագավորության Թագուհի Եղիսաբեթ Երկրորդին եւ Նորին Գերազանցություն Միացյալ Թագավորության վարչապետ Դեյվիդ Քեմերոնին:


source: fineweb

text: JW հեռարձակմամբ դիտեք հոգեւորապես թարմացնող նյութեր, որոնք նախատեսված են ընտանիքի բոլոր անդամների համար։ Դիտեք հեռարձակման ստուդիայում պատրաստված ծրագրեր, ինչպես նաեւ jw.org կայքից ընտրված ֆիլմեր ու տեսանյութեր։ Միացրեք Մշտական եթերի ցանկացած ալիք եւ դիտեք տեսանյութեր ամբողջ օրը։ Տեսադարանից կարող եք ընտրել ու դիտել ձեր ուզած ֆիլմը։ Իսկ Ձայնադարանում կգտնեք երաժշտություն, ձայնային ներկայացումներ, Աստվածաշնչի թատերականացված ընթերցանության հատվածներ եւ այլն։ Ուղեցույց Հաճախ տրվող հարցեր Համատեղելի է ժամանակակից շատ օպերացիոն համակարգերի եւ բրաուզերների հետ։ Լավագույնս կաշխատի, եթե տեղադրեք ձեր բրաուզերի ամենանոր տարբերակը։ Հետեւյալ բրաուզերների հետ համատեղելի չէ. Internet Explorer 8 եւ ավելի հին։ Եթե օգտվում եք ավելի հին օպերացիոն համակարգով աշխատող համակարգչից, որի վրա չեն աշխատում Internet Explorer-ի ավելի թարմ տարբերակները, խնդրում ենք տեղադրեք այլ բրաուզեր։ Opera Mini Համատեղելի է հետեւյալ մոբայլ օպերացիոն համակարգերի հետ. Android 4.0 եւ ավելի թարմ Windows 8.0 եւ ավելի թարմ iOS 7.0 եւ ավելի թարմ (սահմանափակ համատեղելիություն ավելի հին iOS սարքերի հետ) Դա անելու մի քանի ձեւ կա, ներառյալ հետեւյալը՝ Եթե ունեք Apple համակարգիչ կամ մոբայլ սարք եւ հին Apple TV, ապա կարող եք օգտվել AirPlay–ից՝ տեսանյութերը դիտելու համար ձեր հեռուստացույցով։ Եթե ունեք Google Chromecast սարք, կարող եք ուղարկել տեսանյութը ձեր հեռուստացույց Chrome բրաուզերից։ Տեսանյութը միացրեք ձեր համակարգչի կամ սարքի վրա եւ սեղմեք Cast կոճակը։ Կարող եք միացնել ձեր համակարգիչը, պլանշետը կամ սմարտֆոնը ձեր հեռուստացույցին՝ օգտագործելով HDMI, DVI, VGA կամ S-Video միացումները։ Ձեր համակարգչի, մոբայլ սարքի եւ հեռուստացույցի գրքույկները կօգնեն գտնել լավագույն տարբերակը։ Միգուցե ձեր ընկերներից մեկը, ով ծանոթ է JW հեռարձակմանը, կարողանա օգնել ձեզ։ Եթե ոչ, խնդրում ենք կապ հաստատել մեր այն մասնաճյուղի հետ, որն ամենամոտն է ձեզ։


«Հրապարակ».ԱԺ պատգամավորների օգնականների խորամանկ քայլը. ամառային արձակուրդը երբեք «թղթով» չեն ձեւակերպել մի ակնկալիքով » Հայացք լրատվական վերլուծական կենտրոն 22 օգոս 2018 09:46 Հրապարակ» թերթը գրում է. «Ազգային ժողովում պատգամավորների օգնականները, պարզվում է, «ավանդույթի» համաձայն, սովորաբար չեն ձեւակերպել արձակուրդը։ Իհարկե, դե ֆակտո գնացել են արձակուրդ, ավելին՝ շատերը կլոր տարին, կարելի է ասել, արձակուրդի մեջ են, քանի որ անգամ ԱԺ չեն գալիս, անելիք չունեն, բայց ամառային արձակուրդը երբեք «թղթով» չեն ձեւակերպել։ Սա, իրականում, խորամանկ քայլ է, որ երբ 5 տարի հետո այլեւս չաշխատեն, պետությունից միանգամից 5 տարվա արձակուրդային ստանան, ինչը խոշոր գումար է կազմում։ Մեզ ասացին, որ այս մեթոդով են տարիներ շարունակ արձակուրդ «գնացել» ԱԺ պատգամավորների 90 տոկոսի օգնականները։ Հիմա ԱԺ աշխատակազմը որոշել է վերջ դնել այս «ավանդույթին» եւ այս տարի գրեթե բոլոր օգնականների արձակուրդները ձեւակերպել»: «Հրապարակ». ԱԺ-ում օգնականների հարցը «չորով» է դրվել. Սեյրան Սարոյանը՝ օրինակ


ուրբաթ, 31 օգոստոսի 2001 ՀՀ վարչապետ Անդրանիկ Մարգարյանի ուղերձը սեպտեմբերի 1-ի կապակցությամբ Սիրելի դպրոցականներ եւ ուսանողներ, հարգելի մանկավարժներ Շնորհավորում եմ ձեզ սեպտեմբերի 1-ի՝ նոր ուսումնական տարվա եւ գիտելիքի օրվա կապակցությամբ: Դուք՝ այսօրվա դպրոցականներդ եւ ուսանողներդ եք լինելու արդեն իր տասնամյակը բոլորած մեր անկախ պետականության, կիրթ ու բարեկեցիկ հասարակության կառուցման գործի շարունակողները: Գործ, որ իրենց բնագավառում այսօր մեծ նվիրումով ու բարձր պատասխանատվությամբ են կատարում մեր ուսուցիչներն ու մանկավարժները: Այս գեղեցիկ եւ հիշարժան օրվա առիթով մաղթում եմ բոլորիդ հաջողություններ ուսումնառության մեջ եւ ձեր գիտելիքները կյանքում կիրառելու ասպարեզում:


Լրատվություն Շնորհավորական Նախագահ Սերժ Սարգսյանը շնորհավորական հեռագիր է հղել Շառլ Ազնավուրին՝ ծննդյան օրվա առթիվ 22.05.2013 Նախագահ Սերժ Սարգսյանն այսօր շնորհավորական հեռագիր է հղել Հայաստանի ազգային հերոս, աշխարհահռչակ շանսոնյե Շառլ Ազնավուրին՝ ծննդյան օրվա առթիվ: «Սիրելի՛ Շառլ, Սրտանց շնորհավորում եմ Ձեզ ծննդյան օրվա կապակցությամբ: Դուք մեր ժամանակի մեծագույն արվեստագետներից մեկն եք, ով նաեւ բարձր է պահում հայի անունն ու պատիվն աշխարհում: Մաղթում եմ Ձեզ առողջություն, երիտասարդական ուժ ու կորով՝ շարունակելու ստեղծագործական ու հասարակական այն փառահեղ գործունեությունը, որ ծավալել եք մինչեւ այսօր: Մենք սիրում ենք Ձեզ եւ հպարտանում Ձեզնով»,-ասված է ՀՀ Նախագահի շնորհավորական հեռագրում:


Եղանակը Հայաստանում - ԹԵԺ ԳԻԾ - Ecolur Օգոստոսի 2-ին, 6-ին հյուսիսային շրջաններում, 3-5-ը շրջանների զգալի մասում գիշերը եւ երեկոյան ժամերին սպասվում է անձրեւ եւ ամպրոպ, առանձին հատվածներում հնարավոր է նաեւ կարկուտ: Օգոստոսի 7-ին սպասվում է առանց տեղումների եղանակ։ Քամին՝ հարավ-արեւմտյան` 5-10 մ/վ, ամպրոպների ժամանակ սպասվում է քամու ուժգնացում՝ 15-20 մ/վ: Օդի ջերմաստիճանն օգոստոսի 2-4-ն աստիճանաբար կնվազի 5-6 աստիճանով: Օգոստոսի 2-ին, 6-ի երեկոյան ժամերին քաղաքի առանձին հատվածներում հնարավոր է, 3-5-ի գիշերը եւ կեսօրից հետո սպասվում է անձրեւ եւ ամպրոպ, ամպրոպների ժամանակ` քամու ուժգնացում` 18-20 մ/վ: Օգոստոսի 7-ին սպասվում է առանց տեղումների եղանակ։ Երեւան քաղաքի օգոստոսի 3-ի բազմամյա կլիմայական տվյալներ. • Օդի առավելագույն ջերմաստիճան` 40.80C (1999 թ.) • Օդի նվազագույն ջերմաստիճան` 12.00C (1968 թ.) 14:40 Օգոստոս 02, 2018


Լրատվություն Մամլո հաղորդագրություններ Նախագահ Սերժ Սարգսյանին հավատարմագրերն է հանձնել Հայաստանում Իսրայելի նորանշանակ դեսպանը 23.03.2017 - 1000x700px - 710 Կբ - 772x668px - 175 Կբ - 1000x736px - 744 Կբ - 1000x651px - 682 Կբ - 1000x666px - 689 Կբ - 1000x666px - 670 Կբ Նախագահ Սերժ Սարգսյանին այսօր իր հավատարմագրերն է հանձնել Հայաստանում Իսրայելի նորանշանակ արտակարգ եւ լիազոր դեսպան Էլիյահու Յերուշալմին (նստավայրը՝ Երուսաղեմ): Նախագահը շնորհավորել է դեսպանին եւ ընդգծել, որ Հայաստանի իշխանությունները պատրաստ են սատարելու դեսպանի ջանքերը հայ-իսրայելական կապերի ամրապնդման ու զարգացման գործում: Սերժ Սարգսյանը նշել է, որ երկու ժողովուրդների դարավոր պատմական առնչությունները պարտավորեցնում են ակտիվացնել եւ նոր որակ հաղորդել միջպետական հարաբերություններին: Նախագահը կարեւորել է վերջին շրջանում միջխորհրդարանական եւ հանրային հարաբերություններում նկատելի որոշակի աշխուժությունը: Դեսպան Էլիյահու Յերուշալմին նշել է, որ իր երկրի կառավարության ուղերձը, որով ժամանել է Հայաստան, այն է, որ Իսրայելը ցանկանում է Հայաստանի հետ ունենալ բաց ու զարգացած հարաբերություններ, եւ որպես դեսպան՝ կգործադրի ամեն ջանք այդ ուղերձը հնարավորինս արագ իրականացնելու համար: Ընդգծելով, որ Իսրայելում խորը ակնածանքով են վերաբերվում հայ ժողովրդին՝ Էլիյահու Յերուշալմին իր համար մեծ պատիվ է համարել ծառայել երկու հինավուրց ժողովուրդների բարեկամության ամրապնդմանն ու միջպետական հարաբերությունների զարգացմանը: Հանդիպմանն անդրադարձ է եղել տարբեր ոլորտներում հայ-իսրայելական փոխգործակցության ընդլայնման հնարավորություններին ու հեռանկարին: Զրուցակիցները մտքեր են փոխանակել տարածաշրջանային խնդիրների եւ զարգացումների շուրջ:


text: - Yield: 30 րոպե անց - Prep Time: 15 minutes - Cook Time: 30 minutes Ելակով քափքեյք Բաղադրիչներ Պատրաստման եղանակ - Ելակը լավ լվանում ու մանր կտրատում ենք։ - Փափկած կարագը հարում ենք ձվի ու շաքարավազի հետ՝ վերածելով կրեմանման զանգվածի։ - Ավելացնում ենք կաթնաշոռն ու թիակով խառնում ենք։ - Ալյուրն ու փխրեցուցիչը մաղով անցկացնում ու ավելացնում ենք մնացած զանգվածին։ - Կտրատած ելակն ավելացնում ենք խմորին։ - Խմորը լցնում ենք թղթե ֆորմաների մեջ ու դնում ենք կեքսերի համար նախատեսված ֆորմայի մեջ։ - Թխում ենք 30 րոպե 200 աստիճան տաքացրած ջեռոցում։ - Կեքսերը հանում ենք ֆորմայից ու թողնում ենք, որ սառչեն։ - Համեղ կեքսերը պատրաստ են։ Ցանկացած ըմպելիք ավելի համեղ կլինի, եթե այն վայելեք այս նրբահամ քափքեյքով։ ։)